
E curpa mester tin basta dia morto den 
laman, mirando cu e tabata den estado 
di descomposicion y ya parti di su pia a 
ser comi pa pisca 


A haya bomber no identifica 

hoga na Boca Wariruri 

AYERA mainta, despues di 10 or, autoridadnan policial ta ser avisa, cu aigun turista cu ta core na 
noordkant, a mira un curpa di hende ta supla den laman na altura di Boca Wariruri. Mirando e situa- 
cion, polis a manda yama tur autoridadnan concerni y tambe miembronan di Cuerpo di Bombero, 
kendenan a baha na laman pa hala e curpa riba santo. Aki por mira cu ta un hende homber, cu tin 
un tatoo di un scorpion na su braza drechi. E mester tin basta dia morto den laman, mirando cu e 
tabata den estado di descomposicion y ya parti di su pia a ser comi pa pisca. Fiscal a laga confisca e 
cadaver pa mas investigacion, maske e lo no por tene mucho tempo den freezer. Te cu ayera tardi, no 
a haya identificacion di e persona aki. Fuera di pasa informacion di e caso aki pa tur Warda di Polis na 
Aruba, a manda informa autoridadnan di Corsow y Bonaire, pa sa si nan por tin hende perdi. E por 
ta un persona ilegal tambe, cu por a trata di landa bin tera y no a logra. Tur esaki ta ser investiga. 



Aruba ta yama bon-bini na su socionan di biahe for di Nlerca y Canada 



UN biaha mas, Aruba ta habri su tapijt 
cora pa yama bon-bini na su socionan 
di biahe for di Noord America. Durante 
transcurso di e siguiente dianan, 16 te 
19 di juni, representantenan di aerolinea 
y tour operators for di henter Merca y 
Canada lo goza un programa diverso di 
evento na Aruba, incluyendo presenta- 
cion, discusion y evento social, durante 
Annual Tourism Conference of Aruba 
(ATCA). 

Cada aha Aruba Tourism Authority 
(ATA) y Aruba Hotel and Tourism Asso¬ 
ciation (AHATA) ta organisa e conferen- 
cia di ATCA como vehiculo pa desimina 
informacion tocante update di producto, 
habri lina di comunicacion, como tambe 
yama danki na Aruba su socionan di 
biahe di Noord Arerica. 

E aha aki, un total di 35 representante 
for di varios tour operators - hopi di nan 
cu ta comparti un historia largo cu Aruba 
- lo participa den e conferencia, hunto 
cu respresentantenan for di 5 aerolinea 
principal. 

Hunto cu personal di ATA y AHATA, di 
Aruba y exterior, Aruba su representan¬ 
tenan di agencianan di propaganda y 
PR y profesionalnan di hotelnan y otro 


companianan relaciona cu turismo y 
miembro di AHATA, participantenan di 
ATCA lo traha pa fortalese e lasonan di 
cooperacion. 

Un total di 60 participante internacional 
lo topa, brainstorm y renobra lasonan 
profesional cu ehecutivonan local. 

“Como ATA, ta importante pa nos por 
haya informacion for di nos partnernan 
encuanto nan pronostico di turismo, 
specialmente en bistå di e retonan eco- 
nomico actual cu ta afectando turismo y 
biahenan en general,“ asina sra. Myrna 
Jansen, Dieector Ehecutivo di ATA a 
comenta. 

“Aruba ta dedica na su coleganan den 
e industria cu ta yuda haci e isla un di e 
destinacionnan di vacacion mas desea 
cu tin. Nos ta anticipa cu e formato y 
variedad di e eventonan planea p’e aha 
aki lo haci e encuentro di ATCA otro 
exito contundente. 

Por ultimo pero y igual di importante, 
esaki ta un gran oportunidad pa Aruba 
yama danki n’esnan cu a sostene nos 
durante henter e aha aki como tambe 
pa ahanan anterior.” 


“Pa medio di ATCA nos ta sigui traha y 
capitalisa riba e relacion fuerte cu nos tin 
cu e mercado di Noord America,” asina e 
CEO y Presidente di AHATA Rob Smith 
a duna di conoce. 

“ATCA ta provee e momento oportuno 
pa discuti retonan actual y discubri 
maneranan creativo pa sigui bini hunto 
y realisa nos metanan comun den pro- 
move e experiencia unico di Aruba pa 
biaheronan di Noord America. ATCA ta 
yuda nos enfatisa Aruba como un desti- 
nacion pa solo, santo como tambe éxito 


pa tur nos socionan den turismo.” 

E evento di ATCA e aha aki, sin duda 
lo contribui na Aruba su crecemento 
continuo den Aruba su turismo, dor di 
uni mas ainda Aruba su team fuerte di 
socionan di turismo y estrenando Aruba 
como e destinacion preferi di Caribe en¬ 
tre biaheronan di Noord America. 
Relaciona cu e hecho aki, ATA y AHATA a 
organisa un conferencia di prensa ayera, 
splicando di e conferencia di ATCA, cu lo 
tuma lugar proximamente na Aruba. 

For di ayera mainta 

Abogado mr. Edwin Duijneveld a keda deteni 



AYERA mainta rond di 7.30’or abogado mr. Edwin 
Duijneveld a keda deteni pa Ministerio di Husticia. 
Di acuerdo cu un comunicado emiti pa Ministerio 
Publico, e abogado ta wordo sospecha di complicidad 
di bancarota fraudulenta (bedrieglijke bankbreuk, 
articulo 354 y 359 di e Wetboek van Strafrecht). Mas 


laat den dia e lo haya su “inverzekeringstelling”, esta 
a keda encarcela. 

Di acuerdo cu Ministerio Publico, den cuadro di e 
investigacion di caso Domino, den cual e comerciante 
Luis Mansur ta wordo sospecha di complicidad den 
e negoshi di droga y di ta encabeza un organizacion 
criminal, a lanta e sospecho cu Luis Mansur, kende 
na 2002 a wordo declara personalmente bancarota 
y despues na 2005 a wordo declara comercialmente 
bancarota, a usa fondonan pa financiamento di su 
negoshi di droga. 

Fondonan di cual e lo no tabata por a dispone mas, 
mirando e dos faillissementnan. 

For di resultadonan di investigacion den e investigacion 
Domino a sali cu e abogado, cu awor ta sospechoso, ta¬ 
bata fungi como “e homber financiero” di Luis Mansur. 
Dia cu nan a detene Luis Mansur, ya caba Ministerio 
Publico y Huez Comisario a tene un entrada hudicial 
den oficina di abogado mr. Edwin Duijneveld, unda 
mas bien a confisca un cantidad di documento, pero 
no a keda deteni. 

Den e cuadro ey a surgi e sospecho cu Edwin Duijneveld 
a laga disparce placa cu tabata pertenece na Luis Man¬ 
sur, kende ta bancarota, of a tene e placa aki pafor di 
e faillissement. 

Luis Mansur tambe ta wordo sospecha di bancarota 


fraudulenta. E sospecho ta cu placa, cu lo mester a bay 
p’e debedornan, no a wordo responsabiliza n’e Curator 
di e faillisement, pero a wordo usa pa otro metanan 
(criminal). 

Cerca abogado Edwin Duijneveld a wordo haci hu- 
iszoeking ayera, bao guia di e Huez-Comisario den 
casonan penal. Despues di e entrada hudicial na cas 
di e abogado, su oficina a wordo listra. 

Documento, papel y computernan a wordo confisca. 
Relaciona cu e hecho cu abogado mr. Edwin Duijneveld 
ta abogado, e Decano di Ordo di Abogado tabata pre- 
sente n’e dos entradanan hudicial. 

E investigacion ta wordo, bao guia di Ministerio Pub¬ 
lico, haci pa Recherche Samenwerkingsteam (RST), 
cu a conduci tambe e investigacion Domino. Te aki e 
comunicado di prensa di Ministerio Publico. 

Mas despues, nos a haya tambe un comunicado di 
Deken di Orden di Abogado, mr. Ronny Wix, kende ta 
mas bien confirma loke cu Ministerio Publico a duna 
di conoce den su comunicado. Unda e tabata presente 
y ta testigo di e confiscacion di documento y otro 
materialnan comprobante, mientras cu e abogado a 
keda deteni. 

Na interes di e investigacion, mr. Ronny Wix, como 
Deken di Orden di Abogado lo no duna mas informa- 
cion di e caso aki. 


Cu excepcion di ruman muher di Premier di Aruba 

Gobierno no a regia pensioen di empleadonan di Cas di Aruba 



MIENTRAS Cas di Aruba ta or- 
ganisa un fiesta formal pa Parla- 
mentarionan di MEP, emplead¬ 
onan ta sigui den incertidumbre 
pa cu nan pensioen. 

Tin mas disgusto aun ora a 
bin compronde cu pensioen 
di ruman muher di Premier 
Nel Oduber si a keda regia y lo 
sigui traha na Aruba, aunke cu 
a cumpli 60 ana caba. 

Por considera esaki un gran 
inhusticia contra pueblo cu ta 
sufriendo di e BBO impone pa 
Gobierno di MEP. Ta puntra 
Premier Oduber kico e “meer- 
waarde” lo ta si ruman muher 
ta sigui traha despues di su 
pensioen? 

Aigun ana atras a core manda 
un empleado di Arubahuis bek 
pa trabaonan di urgencia na 
Aruba. A bin compronde cu e 
empleado en cuestion siendo 
e unico persona cu cierto ex- 
perticio (segun Gobierno mes) 
no a wordo encarga cu dicho 


trabao, pero a wordo poni riba 
“non-actief’, atachando su posi- 
cion huridico y perhudicando 
asina tambe continuacion di su 
carera na Hulanda despues di 
pensioen. 

Un otro funcionario cu a haci 
trabaonan clave pa Gobierno 
na Brussel ta wordo humiya 
n’e momento aki, menasando 
su persona cu no lo bay recibi 
pensioen. Asina tin varios fun¬ 
cionario na Cas di Aruba cu ta 
wordo perhudica p’e Gobierno 
actual. Pero kico e Gobierno 
aki ta preocupa su mes, basta 
e famoso “broeder der natte 
gemeente”, cu ta un berguenza 
nacional, por sigui “djodjo” na 
Arubahuis. 

Kico e “blauwkous” di famia 
sa di “Economische Acquisitie” 
of otro asuntonan huridico y 
financiero? 

A bin compronde tambe cu a 
presta un funcionario di Aruba¬ 
huis 030.000,= y ta puntra con 


e suma astronomico aki lo por 
wordo paga bek? Aruba a cum- 
insa cansa di e “gedegenereerde 


wallebakkerij” di Gobierno 
di MEP. Gobierno Hulandes 
mester cay den e asunto aki, ya 


cu ta riba nan teritorio e baga- 
munderianan aki ta tumando 
lugar. 

Durante Tripartiete na Den Haag, Hulanda: 

Eman y Plasterk ta atrende cu 
situacion di fianza di studiantenan 

Minister Plasterk ta informa cu e ta trahando riba un reaccion 



DURANTE Tripartiete Parla- 
mentario na Hulanda e lider di 
AVP, mr. Mike Eman durante 
un reunion cu Minister dr. Plas¬ 
terk cu e Parlamentarionan 
di Hulanda, Antiyas y Aruba 
a presenta e punto riba cual 
AVP a scirbi un carta p’e Min¬ 
ister caminda ta pidi e Minister 
atencion p’e problemåtica di e 
studiantenan di Aruba pa paga 
bek e debenan cu studiantenan 
ta cumula serca IBG pa nan 
fianza pa estudio. 

Mr. Mike Eman a splica e Min¬ 
ister cu, como consecuencia di 
e diferencia den cambio di euro 
cu a subi drasticamente den e ul¬ 
timo ananan den comparacion 
cu e florin di Aruba, studian¬ 
tenan di Aruba ta regresa nan 


pais despues di nan estudio cu 
debenan astronomico. 

Minister Plasterk a informa 
mr. Mike Eman cu el a ricibi e 
carta y ta contemplando con 
pa atende cu e asunto aki. E 
prminti di lo bin bek cu un con- 
testa pa cu e preocupacion aki. 
Lider di AVP, mr. Mike Eman 
tin e confianza n’e manera cu e 
mandatario Hulandes a aserca e 
topico cu Plasterk ta compronde 
e problema y ta dispuesto pa 
yuda pensa riba un solucion. 
Locual e lider di AVP ta enfatisa 
serca Minister Plasterk ta cu e 
studiantenan ta haci e fiansa 
di IBG, na un cambio mucho 
mas abao cu esun cu nan ta 
mantene pa paga bek ora nan 
caba di studia. 


“Compara cu e studiantenan di 
Hulanda y esnan di Aruba cu ta 
permanece na Hulanda despues 
di nan estudio, e studiantenan 
di Aruba ta paga relativamente 
hopi mas bek, debi n’e salario- 
nan mas abao na Aruba, com¬ 
para cu Hulanda. Tambe debi 
n’e incremento di e cambio di 
e euro durante nan ananan di 
estudio”. 

Mike Eman ta mustra cu dentro 
di corto lo sali atrobe rumbo pa 
Hulanda, manera ya t’e caso pa 
hopi ana, un grupo grandi di 
casi 300 studiante Arubiano pa 
sigui nan estudio na tera friu. 
Nos lo desea di boga pa aplica e 
“reglamentacion di pago bao un 
cambio fiho” manera propone 
p’e grupo aki. 


Accidente tempran na 
Parkietenbos-Barcadera 





AYERA mainta tempran, tabatin un accidente riba e caminda 
di Parkietenbos na altura di Barcadera. Informacion cu nos di 
AWEMainta a haya di e accidente aki ta, cu un di e chofernan 
a bay pasa otro, sin a nota cu e pick-up su dilanti tabata bay 
lora. Consecuencia di esaki t’e accidente aki, cu a laga dano 
material considerable. 

Un ora pa otro, Cuerpo di Aduana por explota, si no 
haci nada pa drecha e situacion interno 


BBO t’e salbacion pa Aruba su entrada, segun Minister 
di Asunto Economico y di Finanza. Y te ainda tin e ru¬ 
mor cu Gobierno kier disolve Cuerpo di Douane y pesey 
tur e cambionan cu tin actualmente, cu ta perhudica 
entrada di Gobierno. 

Di acuerdo cu aigun conocedor di e materia di Ad¬ 
uana, esaki t’e comienso di fin, ya ta mas cu un aha cu 
Aduana ta nabega sin rumbo, despues cu un senora 
hurista civil cu a drenta na ana 2000 a cana sin ningun 
opleiding di Douane y sin ningun problema den schaal 
te na Inspecteur despues di 7 ana na Douane. El a 
saca su uha despues di 7 ana den servicio y a cuminsa 
comanda cu sosten di Directora di SIA. Ningun hende 
no ta bon pe. 

Como Inspector di Aduana el a haye den varios ocasion 
cu problema personal cu otro civil cu a sali den corant 
rond di Aruba pero cu nunca a worde suspendi. El a 
menaza coleganan trahador y ultimo hasta a demanda 
un colega placa, pasobra un noticia a sali den corant 
cu ta berdad. E ex Hoofd van Dienst a pidi Gobierno 
(Minister) pa keda un ana mas pa guia un otro Hefe di 
Douane, pero Directora y Minister Swaen a haya cu e 
tin 60 ana y ta basta cune. 

For di september a bin un macamba cu ta mas cu 60 
ana bieu, (pa Directora y Minister e no ta bieu) cu 
mester guia y siha e Inspector dama aki pa despues cu 
e bai bek den 2009 e por tuma Douane over. Desde cu 
e Hulandes/Europeo a cuminsa, el a pasa machete den 
henter e alto mando di Cuepro di Aduana y a laga sa cu 
management no por dicidi nada y a crea un situacion 
di ofende coleganan pa cu nan ahanan di servicio y 
experencia di trabao y educacion. 

Otronan cu no tin e conocemento di ley y trabao di 
Douane y ta trata grupito bon y pone tur contra otro 



cu aworaki tin un situacion cu por explota den Douane 
si no bin un solucion mas pronto posible. Ta cambia 
hefenan cu tin derecho riba nan schaal y posicion hu- 
ridico pa trabaonan bao di nan nivel. Unda cu mester 
a bai Huez y unda Huez a duna veredicto pa pone e 
hefe bek na su lugar. 

Cu tension un hefe mester traha, pasobra cu e dama 
Inspector y e Hulandes/Eurpoeo ta busca kico cu ta 
pa baha nivel di nan personal den servicio di Aduana. 
Ta trata otro Douaneronan cu ta hurista cu hopi aha 
di experencia manera mucha. Ta laga e trabao cu el a 
bin haci di siha e dama Inspector con pa anda cu trabao 
di Douane y personal un banda pa deal directamente 
cu cierto Douanero, pasobra nan a worde pone riba 
blacklist di e Inspector muher. 


Durante varios luna e Inspector aki tabatin problema 
serio cu e Hulandes/Europeo te ora cu e Hulandes/ 
Europeo aki a mustre cu t’e ta Hoofd van Dienst y a 
calma cu e problema cu tur hende por a lesa den corant. 
E Hoofd van Dienst mes no por cu e dama Inspector 
aki, e no sa kico e mester haci pa alivia e problema cu 
tin na Douane. 

E problema ta simpel unda a kita un sistema di Asycuda 
cu a worde scirbi specialmente pa trabao di Douane 
mundialmente dor di United Nations y cu casi tur isla 
den Caribe y hasta Venezuela ta usando e pa bai over 
pa SAP cu ta un programa cu ta bon pa comercio. A 
bai prensa cu Minister Nilo Swaen y a tapa manera 
un smoke screen e problema na Douane. Aki poco dia 
Gobierno lo haya falta di placa y e ora bo ta haya de 
“poppetjes aan het dansen”, pero no tin na Douane, 
pasobra cu Douaneronan a conseha pa no saca Asycuda 
for di servicio. Berdad ta cu ainda tin Asycuda sendi, 
pero un ora pa otro e por bai down, pasobra a kita e 
unico persona cu por maneha Asycuda mande un otro 
seccion di Aduana. Durante tur e problemanan a hinca 
awor reorganizacion di Douane. 

Douane ta bon manera e ta solamente e kier bai directa¬ 
mente bao di hala di Minister p’asina no tin tardansa pa 
cu asuntonan di Douane. Douane tin su organizacion 
regia pa ta directamente bao di Minister di Finanza, 
pero tin forzanan aheno cu no kier pa Douane bira iden- 
tidad riba su mes. Douane ta consisti di 214 personal y 
cu tin tur su procesonan pa ta un organisacion riba su 
mes. Solamente no tin boluntad personal di esnan cu 
tin cu dicidi. Douane ta desea di ta directamente bao 
di Minister di Finanza caminda nan por dicidi riba nan 
mesun maneho. 


Digicel su celebracion a cuminsa caba 



PA loke ta trata e celebracion di 
5 aha di Digicel na Aruba, por 
bisa cu de facto e celebracion ya 
a cuminsa caba. Digicel a caba 
di lanza aigun dia pasa su ser¬ 


vicio nobo di Edge, na unda cu 
tur cliente usando sea prepaid 
of postpaid awor por goza di un 
tecnologia mucho mas avansa 
y eficiente conoci rond mundo 


como Edge. 

P’esaki e compania a anuncia 
paketenan special cu ta combini 
clientenan masha, specialmente 
ora cu ta ofrece yamadanan 
anochi y den weekend gratis.... 
un sistema cu antes no tabata 
conoci na Aruba. 

Separa di esey, p’esnan cu ta 
haci yamadanan internacional, 
Digicel a caba di lanza su cam- 
pana na unda cu clientenan ta 
hana 5 minuut na yamadanan 
gratis ora cu nan papia 5 min¬ 
uut. 

Pues despues cu un cliente 
papia 5 minuut den un ya- 
mada internacional, e siguiente 
5 minuut ta gratis. Asina e 


sistema aki ta sigui core haci- 
endo cu p.e. si un cliente papia 
20 minuut cu Colombia, e ta 
paga pa solamente 10 minuut. 
E oferta aki ta dunando masha 
bon resultado caba y Digicel ya 
a nota un crecemento grandi 
riba e trafico di yamadanan 
internacional cu ya ta na un 
tarifa competitivo caba, segun 
Michelle Winklaar. 

Hopi sorpresa mas 
“Nos no por divulga tur cos 
ainda, pasobra tin hopi dia mas 
pa bin, tin hopi sorpresa mas na 
caminda y hopi campana mas 
pa anuncia”, asina Michelle 
Winklaar a sigura. El a enfatisa 
cu Digicel semper a sa di haci un 


diferencia cu su campananan 
inovativo y yena di creatividad, 
pues p’e celebracion grandi aki 
lo no ta un excepcion. 

“Pa nos ta masha importante pa 
nos duna algo bek na nos pueb- 
lo, laga na sinti cu nos ta masha 
gradici pa nan sosten y apoyo 
durante e ultimo 5 ahanan aki. 
Danki, den nomber di e 50 em- 
pleadonan na Digicel Aruba cu 
ta traha duro tur dia pa brinda 
nos pueblo un servicio sin igual, 
ofreciendo tarifanan competi¬ 
tivo, un cobertura total y cu un 
variacion di celularnan pa scoge 
for di dje. Esey ta haci nos difer- 
ente!”, asina Michelle Winklaar 
a termina bisando. 

Como muestra di aprecio p’e sosten durante di nan prome lustro 

Digicel a anuncia un luna yen di actividad y campana cu regalo pa tur hende 

Ta cuminsa cu un concierto grandi riba Plaza Betico Croes 


“DI berdad cu tempo ta pasa 
liher, pasobra ken por a pensa 
cu e compania cu a haci un 
berdadero cambio den e indus¬ 
tria di comunicacion mobil na 
Aruba ya por ta celebrando su 
prome lustro”, asina Michelle 
Winklaar, Gerente General di 
Digicel Aruba a bisa durante e 
conferencia di prensa, teni na 
Window na Divi Links, pa anun¬ 
cia e celebracion di Digicel. 
Manera Michelle Winklaar mes 
a bisa, el a bin for di Canada pa 
traha un aha na Aruba, pero 
awe ya e no ta bolbe mas. 

E compania cu mas ta creciendo 
na Aruba, Antiyas, den Caribe 
y awor hasta un entrante nobo 
den e mercado Centro Ameri- 
cano ya caba tin 5 aha estableci 


riba nos isla. 

“Mi ta sigur cu hopi hende 
ya a lubida con e industria di 
telecomunicacion mobil tabata 
prome cu Digicel a bin establece 
su mes aki na Aruba” asina Mi¬ 
chelle Winklaar a asumi. E ta 
referi p.e. n’e limitacionnan cu 
tabatin pa cu servicio y produc- 
tonan cu usuarionan di celular 
tabata dispone di dje na Aruba. 
Awe e tipo di servicionan extra 
cu Digicel a introduci p’e pueblo 
di Aruba ta ser considera algo 
masha normal. 

E no tabata facil, pasobra Digi¬ 
cel tabatin su contratempo, 
pero awe no ta mira atras mas, 
y padilanti Digicel ta bai. 


E gerente di e compania a bisa 
di ta masha contento di por a 
logra haci un cambio grandi 
den e industria di telecomuni¬ 
cacion na Aruba. 

“E tabata un trabao pisa, no 
solamente pa gerencia sino pa 
henter nos staff cu ta consisti 
pa mas di 95% di localnan cu 
a traha dia y anochi pa logra 
e cambio aki”, e ehecutivo di e 
compania cu mas ta creciendo 
den Caribe a enfatisa. Michelle 
Winklaar a sigui splica cu Digicel 
no solamente a cambia henter 
e panorama di telecomunica¬ 
cion, dunand’e un apariencia 
mucho mas servicial y mucho 
mas avansa tecnicamente, sino 
tambe a hacie pagabel. 

“E tarifanan na Aruba a baha 


drasticamente y e cantidad di 
servicio y posibilidadnan tecni- 
co cu e usuario tin na su alcansa 
awendia ta mucho mas cu 5 aha 

pasa.y esey ta precisamente 

locual Digicel a priminti di haci 
na su entrada” di acuerdo cu 
Michelle Winklaar. 

Nos por corda ainda cu tabatin 
temor di parti autoridadnan lo¬ 
cal cu habrimento di e mercado 
di telecomunicacion lo tabatin 
consecuencianan negativo pa 
nos pais. Sinembargo, awe tur 
hende lo ta di acuerdo cu alcon- 
trario, habrimento di e mercado 
a drecha servicio, drecha tarifa 
y a percura pa awendia Aruba ta 
un di e islanan mas avansa den 
servicionan mobil den henter 
Caribe. Cualkier hende lo pensa 


cu mester a habri e mercado 
hopi mas prome. 

“Nos competidornan tambe a 
haci nan best y a percura pa 
drecha nan servicio consid- 
erablemente pa cual nos ta 
contento. Mi ta sigur cu nan 
mercado no a baha, pero e 
mercado di celular en general 
na Aruba a crece cu binimento 
di Digicel”, segun Michelle 
Winklaar a splica. 

“Binimento di Digicel na Aruba 
a nifica na mes momento un 
inversion grandi den nos eco- 
nomia. No solamente p’e red 
ultra-moderno cu nos a instala 
hunto cu tur e cell-sitenan pa 
sigura un bon cobertura, pero 
tambe nos compromiso serio 
cu nos comunidad”. 

U.S. Associate Degree with Penn Foster College, or your Career Diploma with Penn 
Foster Career School, in the comfort of your own home. All your learning materials 
are delivered to you. Study online, in print, or a combination of both. You choose 
the time and place to study and you decide how quickly to complete your 
coursework. You work independently, but not alone. Expert instructors and a 
helpful support staff are available by email, fax, mail, or phone. 

Our low-cost tuition includes all of your textbooks and learning materials. We offer 
0% APR financing and customized payment plans to best meet your individual need. 

For FREE information mail this ad, or visit us online today! 
www.PennFosterGlobal.com 

Enter ID#AYRT68B 

Enroll online today and start any program below as early as tomorrow. 

For faster service call 
1-480-947-2784 for Penn Foster College or 
1-570-961-4060 for Penn Foster Career School 



Penn 
Foster 

COLLEGE 

Administrative Office 
14300 N. Northsight Blvd., Suite 111 
Scottsdale, AZ 85260 
www.PennFosterCollegelntl.com 
1-480-947-2784 




U.S. ASSOCIATE DEGREE PROGRAMS 

□ 61 Accounting 

□ 60 Business Management 

□ 63 Civil Engineering Technology 

□ 406 Criminal Justice 

□ 405 Early Childhood Education 

□ 65 Electrical Engineering Technology 

□ 81 Finance 


□ 409 Health Information Technology 

□ 68 Hospitality Management 

□ 412 Human Resources Management 

□ 66 Industrial Engineering Technology 

□ 80 Marketing 

□ 62 Mechanical Engineering Technology 

□ 408 PC Maintenance Technology 



Piease send me FREE information on the College or Career School program I have selected. No obligation. Choose ONE only. 

NAME_AGE_ 


ADDRESS_ 

CITY/COUNTRY _ 
PHONE _ 


. APT.#_ 


. POSTAL C0DE_ 


EMAIL_ 


PENSI FOSTER 

Career School 


925 Oak Street, Scranton, PA 18515-0700 
www.PennFosterGlobal.com 
1-570-961-4060 


CAREER DIPLOMA PROGRAMS 

□ 72 Appliance Repair 

□ 04 Auto Repair Technician 

□ 390 Bookkeeping 

□ 59 Caterer 


□ 03 

□ 24 

□ 55 

□ 42 

□ 06 

□ 79 

□ 94 

□ 30 

□ 07 

□ 05 

□ 14 

□ 12 
□ 23 


Mail entire ad to Student Service Center,* Dept. AYRT68B, Box 1900, Scranton, PA 18501-1900 U.S.A. 

* Under contract with Penn Foster College, AZ 



Child Day Care Management 
Dental Assistant 
Diesel Mechanics 
Dressmaking & Design 
Electrician 

Electronics Technician 
Fitness & Nutrition 
Floral Design 

High School (U.S. Diploma) 
Hotel/Restaurant Management 
HVAC Technician 
Interior Decorator 
Medical Office Assistant 


□ 39 Medical Transcriptionist 

□ 33 Motorcycle Repair Technician 

□ 27 PC Maintenance & Repair 

□ 84 Pharmacy Technician 

□ 40 Photographer 

□ 146 Physical Therapy Aide 

□ 58 Private Investigator 

□ 160 Professional Bridal Consultant 

□ 13 Professional Secretary 

□ 70 Small Business Owner 

□ 26 TeacherAide 

□ 35 Travel and Tourism Specialist 

□ 88 Veterinary Assistant 



























6 I Local 


Diamars 17 di Juni 2008 I AWEMainta 


Juan Kock, Sales Manager a anuncia cu 

Celebrando nan prome lustro, Digicel Red Jacket Golf Toumament 


P’E clientenan corporativo di Digicel tambe lo tin un 
evento special den e luna di celebracion di e prome 
lustro di Digicel. Asina a keda participa p’e Sales Man¬ 
ager, Juan Kock. 

Pa nan tambe Digicel a haci un cambio drastico, spe¬ 
cialmente cu introduccion di e sistema di “Closed User 
Group” na unda cu empleadonan por yama otro for di 
un celular postpaid of prepaid sin costo adicional. 

E compania ta paga un suma fiho pa luna na Digicel y 
asina permitiendo tur su empleadonan pa yama otro 
gratis, cuanto cu nan kier. 

Separa di e sistema unico aki, Digicel tambe a introduci 
e sistema di “Push to Talk” na unda cu companianan 
por usa nan celular pa haci yamadanan di telefon of 
como un sistema pa papia via radio (walkie talkie). 

E servicio aki ta evita cu empleadonan mester cana 
cu un radio grandi den nan saco y un celular pa nan 


yamadanan. Cu e sistema aki, nan ta cana cu un solo 
celular cu ta ofrece nan e mesun servicio cu antes nan 
tabata hana canando cu dos aparato. 

E sistema di roaming pa otro paisnan of tambe e “Digi¬ 
cel ABC Closed User Group” tambe a revoluciona e 
mercado, specialmente pa companianan cu tin negoshi 
na tur 3 isla, permitiendo nan empleadonan pa papia 
cu otro sin gasto adicional. 

Pa celebra e logronan aki y e cambio cu Digicel a causa 
pa cu negoshinan na Aruba, ta organisando un torneo 
di golf cu ta hana e nomber di e prome “Digicel Red 
Jacket Golf Tournament” na Divi Links. Specialmente 
den e categoria “masters” hopi bez ta tende di e “green 
Jacket”, pues na Aruba awor Digicel ta introduci su 
torneo di “Red Jacket” y cu e intencion pa hacie un 
evento tradicional cu lo sigui tur aha. Participacion na 
e torneo aki cu lo ta compana cu un curso (clinic) ta 
via invitacion, segun splicacion di Juan Kock. 



Digicel for di 



“NOS no por keda sin men- 
ciona e hecho cu Digicel Aruba 
a sera un alianza strategico cu 
Special Olympics Aruba hasta 
for di prome cu nos a lanza nos 
servicionan na Aruba. 

No solamente na Aruba, paso- 
bra Digicel ta un patrosinador 
di Special Olympics den tur 
mercado y orguyosamente nos 
por bisa di a emplea un persona 
special den nos servicionan for 
di aigun aha caba y cu nos ta 
stima masha hopi mes”, asina 
Michelle Winklaar a splica ay- 
era mainta durante conferencia 
di prensa teni na Windows na 
Divi Links. 

Diariamente Digicel ta ricibi 
listanan largo di peticion pa 


Michelle Winklaar, Gerente General 

prome dia na Aruba, a bira un ciudadano corporativo 
pa sigui inverti den economia di nos pais 

patrosinio y no obstante cu no Michelle Winklaar a anuncia Gomez, Hefe Tecnico y Ronald 

poryudatur, asina mes ta haci cu un sentido di orguyo riba Ayera mainta mes, el a anun- Erasmus, kende ta encarga 
tur lo posibel pa yuda mas cu su cara. cia 2 cara nobo, cu ta Daniel awor cu cobranza. 

ta posibel, demostrando e com- 
promiso serio cu e comunidad 
di Aruba. 

Separa di esaki, Digicel como 
compania a paga un suma 
miyonario pa su permiso di 
consecion y anualmente ta paga 
Gobierno di Aruba un suma di 
mas cu 6 cifras na permisonan 
di transmision, impuestonan, 
etc. 

Esaki ta pa enfatisa riba e hecho 
cu Digicel desde e prome dia 
a converti su mes den un bon 
ciudadano corporativo riba nos 
isla. E compania anualmente ta 
percura pa sigui inverti den mas 
equipo y specialmente den su 
hendenan. 

“Mi por bisa cu masha orguyo cu 
nos tin un cantidad di ehempel- 
nan di yiunan di tera cu a sa di 
haci un carera impresionante 
den e compania aki. Tin di nan 
cu hasta a hana posicionnan 
gerencial den otro mercadonan 
mientras cu varios manager di 
departamentonan cu ta regarda 
Aruba, Bonaire y Corsow a sali 
for di Digicel Aruba”, segun 


N.V. ELM AR 

Wilhelminastraat 110 P.O. Box 202 
Oranjestad, Aruba 
Tel.: (297) 523 7100 - Fax (297) 582 8991 
Website : www.elmar.aw 
E-mail : info@elmar.aw 

ANUNCIO 

Interupcion den suministro di coriente diasabra 14 di juni ultimo. 

Diasabra ultimo, dia 14 di juni, alrededor di 4:40’or di atardi tawata tin un interup¬ 
cion den e suministro di electricidad pa parti di e areanan di Bernhardstraat, Isaac 
Wagenmakerstraat, B v/d Veen Zeppenveldstraat y Pastoor Hendrikstraat. E red di 
distribucion pa e area en cuestion ta por completo subteraneo y e systema pa detecta 
y localisa e problema ta repasa e « transformerstation » di e red. Aki aparatonan 
special ta detecta e problema y ta indica un direccion specifico. Tin caso cu e 
problema ta di un duracion y/of magnitud hopi limita cu ningun signal ta wordo 
duna. Den tal caso nos techniconan ta repasa cada station te na momento di por tin 
aigun indicacion, locual a sosode y alrededor di 7:10’or di anochi e suministro pa e 
areanan afecta a wordo restableci. 

Servicio na nos consumidor ta di sumo importancia y un suministro sin interupcion 
ta esencial den e maneho diario di e empresa. 

N.V. ELMAR ta pidi su disculpa na su consumidor nan pa e inconvenencia cu e 
interupcion ariba menciona por a ocasiona. 

N.V. ELMAR 
Oranjestad, 16 juni 2008 



ELMAR 

Digicel lo bay parti masha premio y lo tin 

Concierto gratis pa celebra, competencia 

di bolo, bisti na cora 



TABATA srta. Elaine Singh, 
Marketing Manager di Digicel a 


duna di conoce cu sigura cu pa 
celebra nan aniversario, Digicel 


a prepara un cantidad di cam- 
pana promocional cu nan lo bay 
ta anunciando poco-poco segun 
e dianan ta yegando. 

Digicel mes a cuminsa cu su ser- 
vicionan oficialmente dia 15 di 
juli 2003 cu un concierto grandi 
riba Plaza Betico Croes. 

“Nos lo bay n’e mesun lugar na 
unda tur cos a cuminsa... .p’asina 
recorda nos e pueblo di Aruba 
cu Digicel e dia ey a haci un 
promesa y nos ta convenci awe 
cu nos a cumpli”, asina Elaine 
Singh a sigura. 

Digicel Aruba lo tene un evento 
publico pa su clientenan y e 
pueblo di Aruba en general riba 
diabierna 25 di juli proximo riba 
Plaza Betico Croes na unda cu 
un total di 5 banda musical lo 
haci nan presentacion. 

Riba e anochi ey e compania 
lo saca e gran ganador di nan 
premio grandi di no menos di 


Afl. 50.000 na un solo cliente. 
Tur cliente activo di Digicel ta 
participa y via un sistema di 
computer lo saca e ganador. 

Mas chens pa gana Afl. 50.000 
Claro cu tin mas oportunidad 
pa gana e premio aki cu de facto 
lo bay na un cliente cu tin un 
cuenta activo cu Digicel, sea 
ta usando carchinan prepaid 
of cu un cuenta mensual di 
postpaid. 

Pa por tin mas chens pa gana, 
Digicel a habri un number 
“5555” na unda cu clientenan 
por manda SMS cu nan nomber 
y adres p’asina nan haya un 
chens mas pa gana e premio. 
Cada bez cu un cliente prepaid 
yena un carchi den su celular 
den e simannan nos dilanti of 
cada bez cu un cliente postpaid 
paga su cuenta na tempo du- 
rante e siguiente simannan lo 
dun’e un chens mas pa por logra 
e premio. 

Obviamente cu mas SMS bo 
manda na “5555”, anto ta mas 
chens pa gana e premio gordo 
aki lo tin tambe. 

Digicel a anuncia mesora cu lo 
saca un cantidad di otro premio- 
nan durante e anochi di 25 di 
juli proximo, incluyendo celu- 
larnan nobo-nobo y creditonan 
na yamada gratis. 

E bolo mas creativo pa celebra 
prome lustro 

Pa por celebra e prome lustro 
di Digicel den grandi, e com¬ 
pania a dicidi di organisa un 
evento riba dialuna dia 14 di juli 
proximo den Renaissance Con- 
vention Center na unda cu tur 
trahador di bolo por participa. 
No ta importa ni con grandi of 
con chikito e bolo ta, pero locual 
Digicel ta buscando t’e bolo di 
mas creativo pa celebra nan 5 
ananan na Aruba. 

Di acuerdo cu Elaine Singh tur 
aficionado di trahamento di 


viger 


PHARMACY+ 

Nos ta cuida bo salud 


Sponsor di e team di (utbol RCA ta 
lelidta henter e equipo cu su tremendo 
prestacion y pa logra e titulo 


Utopeoh bi flmU'b'wWmbi Jfotiot 




X 



0DUBER • KIBRAHACHA • TRUPIAAL • 4 CENTRO MEDIC0 • CENTRAL • SAN LUCAS 


bolo ta invita pa inscribi gratis 
via 733-8383 pa participa n’e 
evento di dia 14 di juli cu ta 
cuminsa for di 5 or di atardi 
caba. Entrante 6 or di atardi ta 
invita tur hende pa bin mira tur 
e bolonan cu a inscribi nan mes 
na e evento aki. 

E bolo di mas creativo, teniendo 
cuenta cu e logo, colornan di 
Digicel, nan prome lustro y 
e cambio cu nan a haci den e 
mercado di celular na Aruba lo 
tin chens di gana e gran premio 
di Afl. 1.000.00 cash! 

Separa di e premio gordo aki, lo 
tin un cantidad di otro premio di 
consuelo mas n’e participante¬ 
nan, e.o. celularnan nobo-nobo, 
credito na yamada gratis, etc. 
Mester tene cuenta cu tin un 
limite di participacion, pesey 
ta pidi tur hende pa inscribi 
mesora p’asina sigura bo par¬ 
ticipacion den e competencia di 
e bolo mas creativo pa celebra e 
prome lustro di Digicel. 

Claro cu despues di e evento, e 
pueblo di Aruba en general por 
purba e bolonan cu a participa 
n’e evento aki, segun Elaine 
Singh. 

Bisti na cora, gana premio 
mesora 

Claro cu riba diamars dia 15 di 
juli lo t’e dia oficial pa recorda 
e prome 5 ananan di Digicel na 
Aruba y como tal ta premira cu e 
dia ey lo ta uno masha special. 
Ta pidi tur hende pa bisti na 
cora riba e dia ey p’asina bo tin 
chens di gana premio unda cu 
e bus di Digicel topa cu bo riba 
caya. Lo tin un bus cu emplead- 
onan di Digicel Aruba aden cu lo 
core rond di nos isla buscando 
personanan bisti na cora riba e 
dia ey y nan lo gana premionan 
masha interesante. 

E premionan aki lo keda reparti 
tur rond di nos isla, pues no ta 
importa unda bo ta, chens pa 
gana un premio e dia ey lo tin 
sigur. 

Auto ilegal riba caminda 



POLIS a tuma nota cu un Haitiano, kende tin varios auto, y 
ta usando tur, pero pagando un solo number di auto. Ayera un 
patruya policial a dicidi di pone un paro n’e ilegalidad aki, ora 
cu a nota e auto aki para den Hendrikstraat. A hala atencion di 
e dono Haitiano, unda nan a dun’e un procesverbal y a avis’e 
cu si mester haya e number riba otro auto, anto proximamente 
lo cuminsa na confisca e autonan. 


Parti di brommer a 
conduci polis n’e 
direccion di e dono 



POCO dia pasa, tabatin un accidente, unda un brommer 
tabata envolvi. Esaki a tuma lugar den Wilhelminastraat, 
unda e motociclista a core bay. Pero parti di e brommer aki a 
keda atrås y polis a sigui cu nan investigacion. Tabata ayera 
merdia, cu nan a ser avisa cu den cura na un cas den Pana- 
mastraat, tin un brommer para, cu falta un parti. Polis a bay 
averigua y bingo. E dono awor mester bay responsabilisa 
su mes p’e accidente di hit & run cu el a causa. 


Atrobe accidente n’e cruzada 
Weststraat y Prof. Lorenstraat 




AYERA tardi, polis ta ser dirigi p’e ya famoso cruzada di Weststraat y Prof. Lorenstraat, pa un ac¬ 
cidente, cu a laga aigun persona cu herida leve. Causa di e accidente aki ta atrobe, falta di duna 
preferencia. Esaki ta un di e tanto accidentenan cu ta sosode n’e cruzada aki. Maske cu a pone 
borchinan grandi di STOP, pero asina mes tin chofer cu no ta mira esaki 


Auto a dal un mucha banda 
di Kuwisa Kleuterschool 



AYERA polis a ser avisa, cu dilanti di Kuwisa Kleuterschool, un auto a dal un mucha. Inmediatamente 
a manda ambulance, cu a transporta e mucha pa Hospital pa haci un checkeo medico. E mucha sigur 
a pasa den un susto grandi, manera por mira riba su cara. Ta di spera cu e no a haya nada serio. 

Dono mes ta haya su auto 
horta den mondi 



UN dono di auto, a dicidi di busca su auto y tabata diadomingo 
anocheciendo, el a bin haya esaki den mondi na Primavera. Pero 
ya e anti-socialnan a cuminsa na piunder su auto. El a yama polis 
y a duna acto di presencia. Loke tabata yamativo, tabata e hecho 
cu banda di caminda, tabatin un auto di mesun marca para. Ora cu 
nan a mira polis, e auto aki, cu nan a coy su number a baha na awa. 
Sigur e lo mester bay duna cuenta, kico e ta haciendo ey banda. 
Esaki no ta prome ni ultimo, tin un negoshi grandi pa desmantela 
auto pa bende pieza. 

Den dia cla, ta kibra “choller-glas” 
pa horta sapato 



UN auto ta para den Macubaristraat na Dakota, un anti-social ta 
kibra loke a haya nomber di “choller-glas”, esta e bentana chiquito 
parti atrås, pa por habri porta di e auto. Den e caso aki, e anti-social 
a dicidi di bay cu sapato cu el a haya den e auto. Aki por mira, cu 
no por ta trata di hende normal di cabez, pa bay horta sapato. 

Restaurant 


Special pa EK 2008 
$12,50 pa un 6-pack Balashi 

$ 9100 

pa tur classic 12” thin crust pizza 


Tur partido lo ta riba 

10 flat screen TV’s 


Cuminsando for di 7 di juni te 
cu 29 di juni 

For di 12’or di merdia te cu 5*or di atardi 

Promocion ta valido durante tur 
partido di EK 2008 

Situa naThe Links na Divi Aruba 
www.mulligansaruba.com 


•5§si /? 


Hospital a nenga di atende un paciente, 
pasobra e no tin carchi di AZV 



E persona aki a bay Poli-Clinica di Hospital ayera, pa haya asistencia medico, ya cu el a haya un 
accidente na su cas, pa cual el a haya un corta formal riba su wenkbrauw,cu na su opinion mester 
wordo cosi. Pero unabes na Hospital, el a informa nan, cu e no tin un carchi di AZV. Consecuent- 
emente na Hospital nan a nenga asistencia medico. Nos sa cu tin regia, pero si e persona aki mester 
di asistencia medico, e no por wordo nenga tog? Si el a haya un accidente mas serio, y no tin carchi 
di AZV, kier men e lo no wordo yuda na Hospital? 


Fanaticonan Flulandes por a pinta nan cara den showroom 

R.E.Yrausquin & Sons a lanza su campana 
“Smart Set” den gran forma 



E agencia di auto di e marca 
Mitsubishi y Ford ya a bira 
masha popular na Aruba pa su 
forma creativo y hopi inovativo 
pa propaganda y promove su 
productonan. 

Siman pasa R.E. Yrausquin 
& Sons a lanza su campana 
“Smart Set” na unda cu clien- 
tenan cu cumpra un modelo 
nobo di e marca Ford lo hana 
un cantidad di bentahanan, 
incluyendo interes reduci na 
Aruba Bank, cumpra awor y 
paga despues di temporada 


di vakantie, extra descuento 
sigurando e auto na Nagico In- 
surances y sin lubida e hecho cu 
pa un aha largo e clientenan lo 
por cumpra gasolin of diesel na 
un solo tarifa fiho di $0.99 cu ta 
por lo menos 33% mas barata di 
loke e prijs di gasolin ta awe. 

E campana a start net diabierna, 
net riba e dia cu Hulanda a hun- 
ga contra Francia p’e campe- 
onato di Euro 2008. Esnan cu 
a pasa dilanti di e showroom 
di R.E Yrausquin & Sons por a 
tuma nota cu a decora henter e 


edificio na oranje, a laga traha 
T-Shirt special di Hulanda cu 
e campana di “Smart Choice” 
y sin lubida e bendedornan di 
gasolin na stacionnan di Valero 
na Boulevard, Santa Cruz, Pon¬ 
ton y Essoville cu tabata bisti cu 
nan T-Shirt. 

Esnan cu a pasa merdia den e 
showroom di R.E Yrausquin & 
Sons por a hasta pinta nan cara 
special pa e wega di Hulanda, 
tur esaki como un gesto p’e 
wega di futbol y p’e campana 
publicitario cu e compania ta 
teniendo awor. 

“Nos ta masha contento cu e 
acogida, nos no tabatin ningun 
duda di cu e campana aki lo 
pega den comunidad. Claro cu 
nos no por soluciona e retonan 
rond di aumento di prijs di com- 
bustible, pero nos a demostra 
cu nos por yuda si”, asina Juan 
David Yrausquin di R.E. Yraus¬ 
quin & Sons a bisa, referiendo 
na e campana “Smart Set” cu a 
cuminsa siman pasa y cu lo sigui 
te cu fin di e luna aki. 

Becado di Aruba Scholarship Foundation 

Denyse Fingal ta ricibi Associate Degree of 
Culinary Arts di Johnson & Whales University 


CONTRARIO n’e studian- 
tenan Arubiano cu ta gradua 
di Valencia of Seminole Com- 
munity College cu por conta cu 
paisanonan cu tambe ta asisti 
n’e scolnan ey, pa dos aha De¬ 
nyse Fingal tabata e unico Aru¬ 
biano n’e prestigioso Johnson 
& Whales University. 

Denyse Fingal probablemente 
t’e prome y unico studiante 
femenino di Aruba pa gradua 
cu un Associate Degree den 
Culinary Arts di e famoso Uni- 
versidad aki. Su GPA final ta 
3.03. Hunto cu su diploma De¬ 
nyse Fingal a ricibi di Johnson 
& Whales e tradicional Silver 
Medal di American Culinary 
Federation. 

Denyse Fingal a gradua di EPI 
Hospitality na ana 2006. Cu 
beca di Caribbean Hospital¬ 
ity Association di Puerto Rico 
y ayudo financiero di Aruba 
Scholarship Foundation, De¬ 
nyse Fingal a logra su prome 


diploma na Johnson & Whales. 
E ta sigi n’e mes Universidad 
pa obtene su Bachelors den 
Culinary Arts aki na dos aha. 
Denyse Fingal ta spera di bira 
e prome “Lady Executive Chef 
Arubiano”. E ta spera tambe di 
por yuda EPI como chef. 
Denyse Fingal ta yiu di Kenneth 
y Yolanda Fingal di Kibaima 15 
na Santa Cruz. Aruba Schol¬ 
arship Foundation ta felicita 
Denyse y su mayornan cu e 
importante logro di e aha aki 
y ta desea Denyse hopi exito 
den ananan cu ta bini. Nos ta 
orguyoso di por a yuda Denyse 
e prome dos ananan y nos ta 
spera di por sigi yud’e logra su 
Bachelors Degree tambe. 
Desde cu Aruba Scholarship 
Foundation (ASF) a wordo 
funda 20 aha pasa nos a yuda 
mas di 120 studiante Arubiano 
realisa nan sono di studia den 
exterior. Durante aha escolar 
2007 - 2008 ASF a duna mas 


Bishita di Pastor Sunday 
Adelaja serca Minister 
President Oduber 



DIALUNA mainta Minister 
President sr. Nelson Oduber a 
ricibi bishita di Pastor Sunday 
Adelaja, kende ta un persona cu 
a nace na Nigeria y t’e fundador 
y Senior Pastor di ‘The Embassy 
of the Blessed Kingdom of God 
for All Nations’ na Kyiv, Ucraina. 
Remarcabel ta cu Pastor Adelaja 
t’e prome lider Cristian cu a 
hiba discursonan cu lidernan di 
Nacionnan Uni y alabez ta con- 
sehero di diferente Presidente 
di nacionnan rond mundo. 


Durante e bishita aki Minister 
President Nelson Oduber y 
Pastor Sunday Adelaja a inter- 
cambia di pensamento riba e 
rol cu religion ta hunga den 
comunidad y alabez a papia 
riba fortificacion di e norma y 
balornan. 

N’e ocasion aki Pastor Adelaja a 
haci entrega di un bunita recu- 
erdo na sr. Nel Oduber. 

Tabata presente tambe Pastor 
sra. Lisette Malmbergy sr. Eddy 
Bennett. 


di 50 mil dollar di asistencia 
financiero na 13 studiante na 
universidad y colegionan na 
Merca, Canada y aki na Aruba 
mes. 

Tambe, mas di 30 studiante a 
participa den e Latin America/ 
Caribbean Scholarship (LAC) 
Program na University of Cen¬ 
tral Florida cu ASF ta adminis- 
tra pa studiantenan Arubiano. 
Studiantenan Arubiano den e 
programa aki ta wordo consid- 
era residente di Florida ora di 
paga tuition. Esaki ta spar cada 
un mas di 14 mil dollar pa aha! 
Si bo kier sa mas di Aruba Schol¬ 
arship Foundation en general of 
di e Latin America/Caribbean 
Scholarship (LAC) Program na 
University of Central Florida 
contact clydeharms@setarnet. 
aw. 




Bishita nos pa 
i escoge e mihor 
flus, dashi, 
camisa, carson 
y mucho mas 


Kico bo ta 
warda? 


Riba dia di Tata 


^t/Zi 

Awor cu 

GRANDIOSO 

SALE 

Caarchi G 



Obtenibel tur rond di Aruba! 



Mobile Prepald Card 


gsei 

pwc 


'O, SETAR 

mm 


SETAR ta cumpra Cable TV • 
SETAR ta habri su Call Center nobo • 

SETAR ta introduci Wi-Fi • 
add-on pa local 



mm 


SETAR ta introduci 3G bou di • 
e nomber Zing 

SETAR ta lansa Softfono 
( scn/icionan di VolP) 

SETAR ta introduci VeTrack 
(scrvicio di GPS) 


v 


Mobile Prepald Card 




csm 

pw-c 


^ SETAR 

mm 


SETAR ta introduci roaming cu C DMA • 


SETAR ta introduci Mobile TV, • 
Video Blogging y Video Portal 


SETAR ta lansa Wlreless Broadband • 


^ SETAR 

Dl BO TAMBil 

Internacional 


Iowa City lo keda bao awa pa varios dia 


E awa sushi y scur cu a inunda 
e di dos ciudad mas grandi di 
estado Iowa, finalmente a cum- 
insa baha, despues di a obliga 
24,000 persona pa bandona 
nan hogar, mientras autoridad- 
nan ta kere cu e pueblo lo keda 
inunda pa varios dia mas. 

E inundacionnan a ocuri 
despues di un serie di tormenta 
cu a mata 15 persona siman 
pasa. 

E riu Cedra cu a crece taba- 
ta basha den Cedar Rapids, 
despues cu un dam a kibra na 
De Moines, Capital di Iowa, 
y a causa inundacion den un 
bario cu mas di 200 cas, un scol 
secundario y mas o menos tres 


dozijn di tienda. 

Mas di 200 vivienda a worde 
evacua na Iowa City, sede di e 
universidad di estado. 

Como 9,2 miya cuadra, of 1.300 
cuadra, a keda inunda na Cedar 
Rapids, segun informacion di 
Dave Koch, vocero di depar- 
tamento di bombero. E prome 
calculonan ta senala cu tabata 
tin un perdida di 736 miyon 
dolar, segun Koch. 

E inundacionnan tambe a dana 
e cosecha di maishi gravemente 
na Iowa, principal estado di cul- 
tivo di maishi di Merca, y otro 
partinan di e region central di e 
pais, den un epoca den cual prijs 



di maishi a subi barbaramente y 
escasez di alimento a causa dis- 
turbio den aigun pais pober. 

Sinembargo, autoridadnan 
a bisa cu ainda ta demasiado 
trempan pa calcula e costo di e 
dano na cosechanan. 


Na Iowa, por lo menos tres mor¬ 
to a worde atribui na e tormenta 
y inundacionnan . Otro 12 
persona a muri recientemente 
pa motibo di dos tornado. E 
tormentanan a obliga e gober- 
nador di Iowa pa declara 83 di 
e 99 condadonan di e estado 


como zona di desaster.. 

“Esaki ta nos version di (e orcan) 
Katrina”, tabata declaracion di 
Mike Sullivan, cu ta encarga cu 
asuntonan di emergencia di e 
condado Johnson. “E ta e peor 
inundacion cu nos a yega di 
pasa aden”, e’la bisa. 

Polis Colombiano a confisca 7 ton di cocaina 



TUMACO, Colombia - Polis di 
Colombia diasabra a confisca 
siete ton di cocaina valora na 
210 miyon dolar den un zona 
di selva di e costa Pacifico di 
e pais, for di unda narcotrafi- 
cantenan tabata tin planea pa 
mandé Merca. Asina forzanan 
policial a informa. 

Esaki a tuma luga cerca di e 
puerto di Tumaco, e di dos mas 
importante di Colombia na 
Oceano Pacifico, den departa- 
mento di Narino. 
“Comandonan ‘Jungla’, apoya 
pa varios helicopter Black 
Hawk, a yega na un lugar ubica 
na 22 miya sur di Tumaco den 
zona di selva di riu Mira den 
departamento di Narino, pa 


logra ubica y confisca casi 7 ton 
di cocaina”, un comunicado di 
Polis Antinarcotico a laga sa. 
Autoridadnan no a revela na 
cual organizacion e cargamen- 
to di cocaina confisca tabata 
pertenece. Esaki tabata e golpi 
mas recien na e red di narcotra- 
ficantenan. 

Polis Antinarcotico tambe a 
informa cu den ultimo 9 dianan 
nan a logra ubica y destrui, den 
e mesun region, 67 laboratorio 
di procesamento di cocama, 
den operacionnan cu a worde 
apoya pa helicopternan arma. 
Colombia ta worde considera 
e prome productor mundial di 
cocama cu mas o menos 600 
ton anual, un delito den cual 


ta vincula: e gueriya izqui- 
erdista, antiguo integrantenan 
di escuadronnan paramilitar y 
cartelnan di narcotraficante. 
Gobierno ta considera cu pro- 
duccion y traficacion di cocama 
ta e principal fuente di finan- 
ciamento di e gruponan arma 
ilegal cu ta participa den un 
conflicto interno di mas di cu- 
ater decada y cu ta cobra miles 
di bida tur ana. 

Narcotrafico ta sigui ta un prob¬ 
lema na Colombia a pesar di e 
esfuerzonan local y di e apoyo 
Mericano, cu desde ana 2000 
a entrega na Bogotå mas di 
5.000 miyon dolar pa combati 
e produccion di cocaina, via un 
camapana agresivo di fumiga- 



cion di cultivonan di blachi di 
coca. 

Expertonan ta sigura cu mien- 
tras tin demanda y prijsnan ta 
halto na nvel internacional, lo 
ta dificil pa eradica narcotra¬ 
fico. 

Un kilo di cocaina na Colombia 
por costa como 1.000 dolar, 
pero den mercadonan di Merca 
y Europa esaki por yega te na 


30.000 dolar, segun fuentenan 
policial. 

E posicion geografico di Colom¬ 
bia, rondona pa dos ocean, ta 
strategico pa trafico di droga y 
di arma, segun autoridadnan. 
Na 2007, autoridadnan Colom¬ 
biano a confisca mas di 127 ton 
di cocama. Pa loke ta bai di e 
ana aki, nan a confisca mas di 
50 ton. 


Obama por mehora imagen di Merca 



COMO 21 pais ta favorece 
senador Barack Obama “pa haci 
manera debe ser den politica 
exterior” y cu esey cambia e 
imagen internacional di Merca, 
segun revela pa un sondeo re- 
alisa na nivel mundial y publica 
pa USA Today. 

E lucha entre e republicano 
John McCain y Obama pa presi- 
dencia di e pais ta parce preta, 
pero na nivel mundial e senador 
afromericano ta prevalece pa 
por desempena un miho papel 
den politica exterior, e encuesta 
difundi pa e corant a laga sa. 

E sondeo a worde realisa na 24 


pais pa ‘Pew Global Attitudes 
Project’, y esnan incuesta a mus- 
tra poco entusiasmo pa McCain. 
Mayoria di esnan entrevista 
na paisnan manera Alemania, 
Francia, Spana, Nigeria, Sur Af- 
rica y Tanzania a expresa sper- 
ansa di cambio den e proyeccion 
internacional di Merca, den 
caso di un eventual triunfo di 
Obama den e eleccionnan presi- 
dencial di november. 

Na Merca, e dos candidatonan 
a keda empata, mientras cu na 
Pakistan y Jordania ningun di e 
dos aspirantenan pa Cas Blanco 
ta inspira mucho confiansa, 


segun e resultado. 

“Ta obvio cu Obama tin un car- 
isma cu ta cruza frontera. Hopi 
di esaki ta asocia cu su oposi- 
cion di e guera na Irak, loke ta 
consistente cu punto di vista di 
hopi hende rond di mundo”, 
tabata comentario di e director 
di e proyecto, Andrew Kohut. 

E proceso di eleccion mericano 
ta worde sigui di cerca na pais¬ 
nan manera Hapon, Alemania, 
Australia, Jordania y Reino Uni, 
mientras na otronan manera 
Indonesia, caminda Obama a 
pasa cuater ana di su infancia, 
no tin mucho interes. 

Rice a yega Libano y a reuni cu president nobo 



SECRETARIA di Estado meri- 
cano, Condoleezza Rice, a bisa 
durante un bishita no anuncia 
na Beirut cu e kier respalda e 
institucionnan democratico di 
Libano despues di e acuerdo pa 
comparti poder di luna pasa, cu 
a pone fin na un crisis politico 
prolonga. 

Beirut - “Tambe lo mi menciona 
e apoyo di Merca na democracia 
libanes, na soberania libanes, y 
lo mi papia riba con Merca por 
apoya e institucionnan di un 
Libano liber”, Rice a indica na 
periodistanan durante su vuelo 
pa Beirut. 

Rice a bula den hel;icopter 
for di aeropuerto di Beirut pa 
Baabda pa reuni cu e president 
libanes, Michel Suleiman, den 
palacio presidencial. 

Rice tambe tin planea pa reuni 


cu e prome ministro designa, 
Fouad Siniora, e president di 
Parlamento, Nabih Berri, y e 
lider di mayorfa, Saad Hariri. 

E funcionaria tabata e represen- 
tante di Washington di rango 
mas halto pa reuni cu Suleiman 
desde cu e’la worde elegi luna 
pasa y esaki ta su prome bishita 
na Libano desde e guera di 2006 
entre Israel y e gueriya libanes 
di Hezbollah. 

Hopi libanes a rabia pa e falta 
di interes di e Gobierno di 
Merca pa demanda un paro di 
fuego mes ora den e conflicto y 
nan tabata indigna pa e vision 
di Merca di cu e guera tabata 
parti di e “dolornan di parto di 
e Medio Oriente nobo”. 

Ora a puntre si e ta kere cu tin 
rencor entre e dos paisnan, Rice 
a contesta: “Mi no ta kere cu tin 


rencor entre Merca y Libano, 
al contrario. Merca a hunga un 
papel crucial den yuda pone fin 
na e guera na 2006”. 

Despues di 18 luna di stanca- 
mento, Parlamento di Libano 
a eligi Suleiman segun un acu¬ 
erdo cu intermediacion qatari. 
Siniora awor ta tratando di 
forma un gobierno di unidad 
nacional den cual Hezbollah, 
cu respaldo iram y sirio, y nan 
aliadonan, tin poder di veto. 
Un funcionario mericano di 
rango halto a senala cu tabata 
inhusto pa acusa Merca di inter- 
feri den politica libanes. 

“Nos no ta eligiendo ni selec- 
cionando e miembronan di 
gabinete (...) esakinan ta cues- 
tionnan pa e libanesnan dicidi”, 
e funcionario a bisa. 

E acuerdo di Qatar a pone fin na 



un disputa, tin biaha violento, oposicion, y a refleha e balans 
entre e coalicion di gobierno y nobo di poder. 


Lucha pa contene candela di mondi na Califomia 


UN mehoracion di tempo a 
yuda ekiponan di bombero 
diadomingo ultimo pa contene 
varios candela di mondi cu a 
destrui decena di cas y a obliga 
miles di residente pa bandona 
nan hogar den nort di Califor- 
nia. 

E shelternan a cuminsa cera nan 
porta ora mayoria di e 9.000 
residentenan, cu a scapa di e 
pueblo Paradise y vecindario 
den e condado Butte, a cuminsa 
bai nan cas bek pa evalua e da- 
nonan causa. 

Por lo menos 74 cas a keda 
destrui y 20 mas a resulta dana 
den e zona di Paradise, aproxi- 
madamente 90 miya nort di 


Sacramento. E candela a car- 
bonisa 36 miya cuadra, segun 
Scott Upton, vocero di Departa- 
mento di Proteccion Forestal y 
Contra Candela di California. 

E candela di mondi a worde 
domina pa 50% diadomingo 
mainta y segun Upton, e eki¬ 
ponan tabata spera di tine 
completamente domina ayera. 
Mas di un cuarto di e residen¬ 
tenan di Paradise tin mas di 
65 ana di edad. Hopi mester a 
worde traslada cu bus paobra 
nan no ta stuur, y e residentenan 
cu ta hopi debil of den rolstul a 
worde traslada den pick-up y 
ambulans. Un muher di edad 


avanza a muri despues di sufri 
un atake di curason mientras e 
tabata worde traslada. 

E causa di e candelanan no a 
worde determina. 

Den condado di Santa Cruz, 
bomberonan tabata trata di 
controla un candela di mondi 
cu a converti casi un miya di 
tereno den shinishi y a destrui 
por lo menos tres cas y ocho 
edificio mas den e comunidad 
di Bonny Doon. 

Tur orden di evacuacion a 
worde retira ora autoridadnan 
a raporta cu e candela a worde 
domina pa 90%, pero aigun ca- 
minda a keda cera diadomingo 
mainta. 

Homber arma a tuma 4 rehen den alcaldia Hulandes 



CUATER persona tabata 
reteni na alcaldia di Alme- 
lo na Hulanda, incluyendo 
□WethouderD Bert Kuipers, y 
cuater trahador di municipio. 
E secuestrador tabata un dono 
di restaurant, cu a perde cabez 
ora e permiso pa su restaurant 
a worde nenga. 

Poco prome cu e rehenan a 
worde tuma tabata tin un can- 
dela den un restaurant pega cu 
e alcaldia, di cual e secuestra¬ 
dor ta dono. E homber a pega 
su auto na candela dilanti e 


lugar y a logra penetra den e 
alcaldia ora trahadornan ta¬ 
bata trata di paga e candela. 
AMSTERDAM - E secuestro a 
yega na un fin ora e secuestra¬ 
dor a entrega su mes na polis. 
Durante e ultimo momentonan 
di e secuestro, negociadornan 
policial tabata tin contacto 
intensivo cu e secuestrador. E 
‘Wethouder’ secuestra tambe a 
hunga un papel den e contacto 
aki. Finalmente e secuestrador 
a sali voluntariamente di e 
oficina, sin arma. E armanan 


cu e tabata tin, e’la laga atras 
den e oficina. 

E cinco rehennan ta fisca- 
mente ileso, y ta worde atendi 
pa asistentenan profesional 
di ayudo. E secuestrador 
prome a pega su restaurant 
‘De Rechter” na candela ayera 
mainta. E restaurant, cu no a 
habri mucho tempo, pasa ta 
ubica den e edificio, caminda 
e empresa V&D tabata, y cu e 
municipio kier a basha abao 
den cuadro di renobacionnan 
municipal. E empresario di 


41 ana lo tabata tin un dis¬ 
puta cu e municipio relaciona 
cu un multa cu e’la haya pa 
su restaurant. E corant ‘De 
Twentsche Courant Tubantia’ 
a informa cu mas tempran e 
dia ey e empresario lo a haya 
un ‘mal noticia’. 

Despues di pega su restaurant 
na candela, e homber a drenta 
su auto - un Opel Zafira - y 
core bai dilanti alcaldia y pega 
e auto na candela eynan. E 
homber, tata di cuater yiu, a 
drenta e edificio cu pistola den 


man y a retene e ‘Wethouder’ 
y cuater di su colaboradornan 
bao menasa di pistola, den 
oficina di e ‘wethouder’. 

Un grupo di mas o menos 50 
persona, pa 2’or di atardi, a 
sali di e edificio di Alcaldia di 
Almelo, bao guia di polis. Cu 
bus nan a worde trasporta pa 
Theaterhotel na Almelo. Pa 
3’or un otro grupo di decena di 
persona a bandona e alcaldia. 
Varios ekipo policial di aresto 
tabata presente pa actua si ta 
necesario. 


Bush y Brown ta forma frente comun pa cu Iran, 

Afganistån y Irak 



Bush y Brown a ofrece un conferencia di prensa 


PROME ministro britånico, 
Gordon Brown, a anuncia san- 
cionnan nobo di Union Europeo 
(UE) contra Iran, despues di a 
reuni cu president Mericano, 
George Bush, na London. 
“Gran Bretania lo yama UE, y 
UE lo bai di acuerdo pa pone 
sancionnan nobo riba Iran”. 
Asina e hefe di Gobierno Britan- 
ico a anuncia, despues di reuni 
na Downing Street cu Bush, 
cu a yega London diadomingo 
ultimo, caminda como 2,000 
manifestante contra guera ta¬ 
bata speré.. 

Entre e sancionnan adelanta pa 
Brown den e rueda di prensa 
cu e mandatario mericano ta 
figura e congelamento di e 
propiedadnan den exterior di 
e banco Melli, esun mas grandi 
di Iran. 

E prome ministro a insisti cu 


Gran Bretania kier “haci tur cos 
posibel” pa mantene un dialogo 
cu Teheran. 

Pero e’la laga bon cla cu “e 
mensahe” cu London y Wash¬ 
ington ta manda pa e iraninan 
ta, cu nan no mester opta pa “e 
caminda di confrontacion” cu 
Occidente. 

“Laga nos ta cla, cu si Iran ta 
sigui ignora e resolucionnan 
(di Nacionnan Uni), ignora nos 
ofertanan di asociacion, nos no 
tin mas opcion sino di inten- 
sifica e sancionnan”, Brown a 
adverti. 

Bush a reitera cu e no ta des- 
carta uso di forza pa obliga Iran 
pa suspende su programa di en- 
rikecimento di uranio, aunque 
e’la agrega cu e ta spera cu e 
crisis por worde resolvi pa via 
diplomatico. 


“Tur opcion ta riba mesa” pa 
loke ta Iran, Bush a declara, 
den e di dos y ultimo dia di su 
bishita na Gran Bretania, ultimo 
etapa di su gira di despedida na 
Europa prome di bandona Cas 
Blanco, na januari venidero. 
“Awor ta momento di traha 
hunto” y logra pa Teheran sus¬ 
pende su programa nuclear, 
Bush a declara, insistiendo 
cu “ta necesario pa mantene 
presion” internacional riba Iran 
y Nort Corea. 

E prome ministro britånico 
tambe a anuncia, den e rueda 
di prensa cu Bush, e manda- 
mento di topanan adicional pa 
Afganistån, caminda London 
tin 7.800 militar desplega. 

E dos lidernan a aclarea e ver- 
sionnan di diferencia riba Irak, 
afirmando cu nan ta uni den e 
combate pa hiba “democracia” 


pa e pais ey. 

Polis aliå ta dunando resul- 
tado na Irak, aunke “ainda tin 
hopi trabao pa haci”, Brown 
a declara, y no a haci ningun 
referencia na un retiro di tropa 
di Irak, pa gran satisfaccion di 
Bush. 

E hefe di Cas Blanco - cu a de- 


sayuna dialuna cu e ex prome 
ministro Tony Biair, represen- 
tante di e Cuarteto na Medio 
Oriente - ta conclui su gira di 
despedida europeo na Belfast, 
caminda e lo reuni cu lidernan 
politico y cu alumno y profesor- 
nan di un scol mixto, catolico y 
protestant. 

A yega net 

Michael Ballack ta pone Alemania 
den cuarto final di Eurocup 2008 




CU un tiro di Michael Ballack, 
un duro desde 20 meter cu a co- 
loca den e net tabata suficiente 
pa hinka Alemania den cuarto 
di final y dispidi di Eurocup cu 
dignidad un Austria, e anfitrion 
cu a yega t’e na e ultimo wega di 
e fase di grupo cu speransa. 

A spirito di e austriano nan por 
a reduci den e prome tempo 
na distancia cu a separa di 
Alemania, na cual tambe a 
contribui cu ainda e team di 
Joachim Low tambe a encarga 


di rebaha su nivel pa equipa su 
rival. Di e forma aki a pasa e 
prome tres cuarto di ora entre 
falta di tecnica y falta di wega. 

E seleccion austriaco, reforsa 
pa e impulso di publico, tabata 
riba tur voluntariosa, pero cu 
un limitacion tecnica cu a hala 
atras e elite di e Eurocup. 
Alemania tabata tin riba tur 
cos, duda. E derrota contra di 
Croacia a hasi hopi dano y ni e 
terapia di grupo na cual a pone 


e team a yuda esaki. 

Al contrario, cu Michael Ballack 
rondona den tur momento pa e 
rival, no tabata ken pa hunga 
den direccion y a copia e wega 
di e rival. Hopi bala largo y 
poco precision. Tabata por sin 
embargo resolve e wega na di 
3 minuut den un bon intento 
di Mirolav Klose cu a wordo 
desperdicia pa Mario Gomez. 
Solamente a drenta den e area 
chikito y cu gol bashi, e atacante 
di Stuttgart a faya esaki. 


Si bo tip conduci na un articulo exclusivo den AWEMainta 
Potret saca cu camara of celular tambe ta participa 

Hopi bon 

Ivan Klasnic a duna Croacia 
e triunfo riba Polonia 



a bisa cu mester un intervencion divino. 

Pesey Polonia a yega e wega sin miedo. Sabiendo 
cu tin hopi cu gana y poco di perde, mientras cu e 
croatanan, autentico sensacion di grupo, a tuma 
como un preparacion pa cuarto di final. 

Polonia a purba e mando di wega. E posesion di 
bala, pero e gana di su hungadornan y e ansiedad 
pa score a hunga den su contra y a provoca de- 
masiado imprecision. Jacek Krzynowek tabata e 
homber peligroso di e polaconan den e prome mi- 
tad, cu a obliga e portero croata Runje interveni 
den mas ocasion. Pa parti di Croacia, cu a sali cu 
peliger na contragolpe, tabata Ivan Klasnic, cu a 
milita den Werder Aleman, su hungador mas liher 
pero ningun di e dos a logra habri e score. 




IVAN Klasnic a firma e triunfo di Croacia con¬ 
tra di Polonia y a completa e trio di Victoria di e 
croatanan, cu a pasa pa cuarto di final cu nuebe 
punto, mientras cu Polonia a keda elimina. 
Polonia a yega e wega cu necesidad di un triunfo 
contra e croatanan, cu a yega e ultimo wega cu 
e trabou hasi caba y e clasificacion pa cuarto di 
final logra como e prome di Grupo B. 

E polaconan tabata mester un bon cos pa no wak 
pafo di Eurocup na e prome di cambio den su 
estreno den un fase final. Lo a sigui si Alemania 
perde contra di Austria y cu e triunfo austriaco 
tabata pa menos gol di diferencia cu esun cu logra 
contra Croacia. Un milager, manera e mesun de- 
fensa Zewlakow a defini den e vispera, den cual 


Nada di relaha 

Marco Van Basten 
a bisa cu contra 
Romania lo hunga 
mescos 



MARCO van Basten, tecnico di e seleccion hulandes, a bisa 
cu su team ta bay tuma na serio e wega diamars contra Ro¬ 
mania, apesar cu ya tin sigura e prome lugar di e Grupo C. 
Van Basten kier a sali bay, den e conferencia di prensa na e 
Museo olimpico di Lausana, tur e dudanan cu por tin fran- 
cesnan y italianonan, cu mester cu Romania no gana pa 
mantene su opcion di clasificacion pa cuarto di final. 

"Nos kier hunga un bon wega y nos lo tuma na serio. Nos 
ta bay sali cu e mesun concentracion cu den e dos weganan 
ultimo. Tin un grupo di 23 hungadornan profesional. Nan ta 
profesionalnan serio y hopi bon hungador”, el a indica. 

E tecnico ta considera cu e bon momento di su team no ta 
fruto di casualidad, ya cu den e weganan amistoso a dem- 
ostra cu por hasi bon futbol. 

"Nos a hunga bon futbol den un monton di wega, pero nos 
no a marca tanto gol manera tabata por a hasi den e oportu- 
nidad crea. E diferencia awo, ta cu nos ta probecha. Pesey, 
nos ta satisfecho, pero por mehora”, el a agrega. 

Ruud Van Nistelrooy, mientras a destaca cu ta den su mihor 
momento den dies ana cu ta hiba den e seleccio hulandes. 
“Por bisa cu esaki ta e mihor periodo cu mi a biba cu e selec¬ 
cion. Na 1998, tambe tin un gran grupo, nos tabata hunga 
diferente generaciony aigun sorprende futbolistanan, pero 
awo mi ta realmente disfrutando di nos actuacion”, el a 
bisa. 

Ta pasa e bala 

Massimo Moratti a tira e responsabilidad 
na Mourinho pa destinacion di Adriano 



INTER ta dispuesto na duna 
otro oportunidad na Adriano, e 
biaha aki a manda mando di e 
tecnico nobo José Mourinho. 
Massimo Moratti, presidente di 
e club italiano, a manda e futuro 
di e brasileno cu ta na Sao Paulo 
pa un recuperacion den man di 
Mourinho. "Dimes cu e lo bolbe. 
Mourinho kier compronde bon 
manera e ta y tambe sa cua ta 
su obhetivo pa integra e impor- 
tante team cu tin pa e proximo 
temporada”, Moratti a expresa. 
Pa otro banda, Moratti a des- 
vela cu den e lista di compra di 
Mourinho no tin delantero y cu 
e obheto di deseo di e tecnico 
portugues ta e centrocampista 
Frank Lampard, Chelsea. “Lo 
no ta facil”, el a sigura. 

Moratti tambe a admiti cu e por¬ 
tugues Anderson Luis de Souza 
“Deco”, di Barcelona por ta otro 
bon opcion pa Inter. 

Riba e obhetivo di e tecnico 
nobo di Inter, Mourinho, Mor¬ 
atti a exigi e tecnico portu¬ 


gues riba gana e campeonato. 
“Champions ta rato rato un 
loteria y no por bandona e lucha 
pa e titulo nacional pa e compe- 
tencia europeo”. 

E tecnico portugues lo ta di- 
aranson na Belo Horizonte pa 
presencia e wega di e seleccio 
brasileno cu Argentina pa e 


eliminatorio mundialista. 
Mourinho lo probecha no sola- 
mente wak Adriano, sino tambe 
papia cu e hungador di 26 ana 
cu ora e yega Inter riba e club 
y e wega cu nan lo dun’e, pero 
despues a sufri un caida den 
vertical di su wega y den su 
conducta personal. 



INFINITY 

For all your sp>orting needs 


Bring this ad and receive 


— 

K Miler. 


On all items! 


588-0573 


Piedra Plat 11A (net dilanti di Bright Bakery) 


Ta regresa su patria 

Gianluca Zambrotta 
ta bolbe su pais den 
AC Milan 



FC Barcelona a hasi oficial e traspaso di e lateral Gianluca 
Zambrotta pa AC Milan, cu lo paga pa hiba eh ungador 9 
miyon di euro mas otro variabel den funcion di clasificacion 
di e team di Milan pa Champions League durante e cuatro 
proximo temporada. 

Zambrotta, cu ta actualmente hungando Eurocup cu e 
seleccion italiano, lo firma un contract cu Milan t’e 30 di 
juni di 2012. 

E hungador a yega Barcelona, hunto cu su companero di 
Juventus, Lilian Thuram, den verano di 2006. E club catalan 
a paga 14 miyon di euro pa esaki. Awo, Zambrotta ta regresa 
calcio despues di completa dos temporada sin titulo den e 
team di Barcelona. 


UniVERSRL 


Avenida Milo Croes 8 
Tel: 588-3750 

Riba tur veid 


No ta trata di final 



Rafael Nadal a logra 
e titulo cu tur gusto 


Roberto Donadoni 
a bisa cu no ta kere 
ta final di nada 


RAFAEL Nadal, cu a gana na Queen’s su prome 
titulo riba yerba despues di gana e serbio Novak 
Djokovic tabata cla: “Nunca mi a gana riba yerba. 
Awo mi tin titulo riba tur cancha. Por tanto, mi ta 
kere cu ta un hungador mas completo cu siman 
pasa”, el a hasi joke, cu a bay su ciudad natal di 
Manacor, pa ya diahuebs bula bay London, pa su 
preparacion pa Wimbledon. 

“No tabata tin un titulo akinan pero mi a hunga 
hopi bon riba yerba den e ultimo ananan. Gana 
akinan den e torneo aki, ta un gran prestigio 
paso e ta un tradicion na London. Na Queen’s a 
participa gran parti di e mihor hungadornan di 
e circuito, cu expcepcion cu esnan cu tabata na 
Halle. Pero a gana e mihornan di historia”, Nadal 
a bisa, cu ta pensa na descansa den e proximo 
oranan y dicidi su tempo liber na hunga golf 


prome di bay Inglaterra. 

E tenista spaho a mustra feliz pa e triunfo. “Impo- 
sibel. No, no tabata imposibel gana akinan. Pero 
e tabata dificil. E cuadra tabata hopi duro. Pero 
mi a hunga hopi bon e siman aki. Mi a sinti bon 
fisica y mentalmente”, Nadal a bisa. 

"Mi ta kere mi tabata na un gran nivel. Mi a gana 
Ivo Karlovic, Andy Roddick y specialmente No¬ 
vak Djokovic. Si mi no a hunga bon e lo tabata 
imposibel”, e finalista di Wimbledon di aha pasa 
a bisa. 

E triunfo na Queen’s no a cambia e perspectiva 
di e tercer Grand Slam di curso. “No tin mucho 
diferencia. E mesun perspectiva. Mi lo purba 
gana, esey mi ta sigura. E ta un titulo importante, 
aunke e triunfo aki ta dunami confiansa”, el a 
reconoce. 


E seleccionador italiano, Roberto Donadoni, a bisa prome cu 
e wega decisivo contra di Francia, cu no tin e sensacion cu su 
ciclo a caba den su team. 

"E ciclonan no ta caba, simplemente e futbolistanan ta mas 
madura”, el a indica. 

Donadoni, hopi cuestiona mescos cu e tecnico frances, Ray¬ 
mond Domenech, kier a papia unicamente riba Italia ora a 
wordo puntra riba si ta pensa cu ambos team a yega fin di nan 
ciclo. Solamente cuatro hungador cu a hunga e final di Mundial 
di Alemania lo no tey na Zurich, pero pa e seleccionador di e 
italianonan esey no ta supone e final di un ciclo. 

"Mi no ta kere cu ta e final di nada, pero mi ta bisa esey pa 
nos. No ta un ciclo cu ta caba, sino cu e hungadornan ta mas 
madura. Ademas tin cu tene na cuenta cu den Eurocup tin hopi 
equilibro di forsa”, el a splica. 

No tabata inconveniente na clasifica e wega di manan como e 
wega grandi. “Nos sa con fundamental ta obtene un resultado 
positivo”, Donadoni a bisa, ken a bisa tanto biaha cu Antonio 
Cassano por ta titular awe den e wega contra e francesnan. 



ATV transmision EURO 2008 

Diamars 17 di JUNI 

ATV lo ta en bibo for di Cafe de Plaza 
na Renaissance Marketplace pa e weganan 

Netherlands vs. Romania y France vs. 


Italy 

Lunch cayente fo’i gril pa tatanan 


DIADOMINGO ultimo hopi famia a disfruta di un ‘brunch buffet’ 
special, manera e ‘country club’ so por haci, cu un stacion di gril 
special adicional na honor di tatanan. 

Ventanas del Mar, ubica den e ‘clubhouse’ di Tierra del Sol, tabata 
anfitrion di famianan local y di bishitantenan cu a bin pa disfruta 
di e ambiente casualmente elegante di e cushina galardona. 
Adicionalmente na e favoritonan di e brunch clasico manera e 
omeletnan prepara pa e chaf y un exhibicion di cuminda di lama 
friu, huespednan por a disfruta di grouper fresco riba gril, filet 
mignon, y medayonnan di pork tenderloin riba gril cu a worde 
corona cu un stacion di postre di chupa dede. 

Despues di brunch, e tatanan por a purba nan abilidad riba e 
cancha di golf di 18 hoyo di Tierra del Sol. 

Mehoracion na centro di pesca na Zeewijk 




LIMPIESA total, drechamento 
di parkeo y coba un boca pa 
awa bay lama, ta beneficionan 
pa e piscadonan na Zeewijk. 
Resultado di esfuerso combina 
di varios instancia. Centro di 
Pesca Hadicurari, Serlimar, 
Departamento di Agricultura, 
Cria y Pesca (LW) y e propio 
piscadonan di e area, a uni 
forsa siman cu a pasa pa trece 
mehoracion na e centro di pesca 
na Zeewijk. 

Tabata Gilbert Rasmijn cu a 
encabesa e team dinamico, cu 
a conta cu e.o. Mundo Soliana 
y e team di Serlimar bou su¬ 
pervision di Diaz, cu trabou di 
Win Werleman, Stanley y varios 
otro colega mas. Hunto, e grupo 
aki a percura pa drecha varios 
aspecto di e area, na unda tin 
alrededor di 12 pa 15 boto di 
piscamento cu ta mara. Mester 
menciona cu tabata LW, Centro 
di Pesca Hadicurari y rangernan 
di Parke Arikok cu a traha e pier 
na Zeewijk na 2005 tambe. 
Den pasado despues cu Funda- 
cion Centro di Pesca Hadicurari 
y LW a yena santo pa yuda pis- 
cadornan yega na e pier a surgi 
keho cu ora awa yobe no tin 
salida di awa. Wel... Fundacion 
Centro di Pesca Hadicurari, cual 
ta conta cu representantenan di 
LW den directiva, despues di a 


reuni cu piscadonan di e area y 
scucha tur nan lista di deseo a 
pone man na obra. Diabierna 
ultimo e team a brinda pa final- 
isacion di e prome mehoracion- 
nan bisto caba. 

A coba e canal pa pasada di awa 
for di yobida bay lama atrobe cu 
minimo di resistencia. A drecha 
e parkeerplaats, haciendo esaki 
mas amplio. Ademas a hisa tur 
sushi, haciendo henter e area 
accpetabel, bunita y atractivo 
atrobe. 

Hopi plan pa futuro 
Gilbert Rasmijn, presidente 
di Fundacion Centro di Pesca 
Hadicurari, alabes lider di 
proyecto, a splica cu tin hopi 
plan pa futuro. “Nos tin bistå 
pa expande e pier conforme 
deseo di e piscadonan como 
tambe upgrade e centro mes. 
Den futuro cercano lo verf e 
pida afdak, pone luz y varios 
otro mehoracion mas. Lo tin 
un torneo of dia di famia na 
caminda pa Zeewijk. Despues di 
exitoso torneonan di pesca na 
Spaans Lagoen y e luna aki na 
Hadicurari mes, ta toca turno 
na Zeewijk. Cu bistå pa esaki 
nos a cuminsa cu e trabounan 
aki” asina Gilbert, conoci como 


Gibi, a splica. 

Ademas na trabounan na e 
centro di piscado mes, tin pa- 
pia pa inicia mas mehoracion 
pa e area, unda por menciona: 
drecha e caminda cu ta hiba 
na e beach den cercania y em- 
beyese e parti di nos costa aki. 
En cooperacion cu tur instan¬ 
cia, incluyendo DOW cual lo ser 
acerca pronto pa santo blanco 
y cera buraconan di riolering 
peligroso, lo kier mehora varios 
aspecto na e sitio bunita aki, cu 
actualmente ta mustra neglisha 
y abandona. 

Crucial den realisacion di e 
plannan ta e cooperacion di tur 
banda. Esaki ta algo cu Centro 
di Pesca Hadicurari, cual ta 
expandiendo su area di trabou 
pa cumpli cu su statuto pa traha 
pa piscadonan di henter Aruba, 
a demostra su experiencia y 
ta fomenta union entre pisca¬ 
donan. 

Peticion pa yuda tene limpi 
E team na e sitio a remarca cu 
a haya hopi sushi, incluyendo 
wasmachine y otro articulonan 
di cas, cu ta indica cu bisina den 
cercania mes, kisas, lo ta tiran- 
do sushi clandestinamente na 
e sitio. Esaki ta di lamenta pro- 
fundamente. Ta pidi tur bisina 
pa yuda tene e area limpi. 
Awor cu e trabounan ta final- 
isando, e beyesa natural di 
e area, dorna cu e elemento 
cultural tradicional di piscado 
y nan colorido botonan crioyo, 
ta un atraccion pa hende bishita 
atrobe. “Ban cuid’e. Ban yuda 
tene limpi” tabata e expresion 
cu e grupo a expresa diabierna 
ultimo, haciendo asina un ya- 
mada na bisina y henter Aruba 
pa yuda tene e centro di pesca 
na Zeewijk limpi y dushi. 

SCHEDULE VALID TILL JUNE 17th 


AT RENAISSANCE - ORANJESTAD 


THE INCREDIBLE HULK 

daily: 5.00 7.40 10.10 

matinee: 11.55 2.30 

THE HAPPENING 

daily: 4.10 6.10 8.10 

matinee: 12.10 2.10 

KUNG FU PANDA 

daily: 3.50 5.40 7.40 

matinee: 12.05 2.00 

MADEOFHONOR 

daily: 4.10 

matinee: 12.20 2.20 

WHAT HAPPENS IN VEGAS 

daily: 6.10 8.15 

matinee: 

INDIANA JONES 

daily: 4.50 7.25 9.55 

matinee: 11.55 2.25 

SEX AND THE CITY 

daily: 5.50 8.35 

matinee: 12.20 3.05 


AT PASEO HERENCIA 


THE INCREDIBLE HULK 

daily: 4.50 7.25 10.00 

matinee: 11.50 2.20 

THE HAPPENING 

daily: 4.00 6.00 8.00 

matinee: 12.00 2.00 

KUNG FU PANDA 

daily: 3.45 5.40 7.30 

matinee: 12.00 1.50 

MADEOFHONOR 

daily: 4.30 

matinee: 12.20 2.25 

WHAT HAPPENS IN VEGAS 

daily: 6.30 8.30 

matinee: 

INDIANA JONES 

daily: 5.00 7.30 10.00 

matinee: 12.05 2.30 

SEX AND THE CITY 

daily: 5.40 8.25 

matinee: 12.10 2.55 


DRIVE-IN June 12-June 15 


LEATHERHEADS 

Thu: 8:00 Fri: 8:00 & 10:30 

THE FORBIDDEN KINGDOM 

Sat: 8:00 & 10:30 Sun: 8:00 


AS - 


CE 




late show: 


10.00 
late show: 


9.20 

late show: 


10.30 
late show: 


late show: 


late show: 


CAR CRASH 
EVERYDAY 



NEW 





late show: 

12.35 



NEW 


10.10 


late show: 

12.10 





21.30 



late show: 

11.20 








late show: 



10.20 



late show: 

12.30 








late show: 

12.25 








late show: 

11.20 



NEW m 


12.30 

NEW 


Matinee: Sat & Sun | Late show: Fri & Sat 

Rene Herdé di Plataforma di Ensenansa di AVP 

Maneho di ensenanza di Gobierno di MEP ta 
hibando ensenanza mas bien na deterioro 

Promesanan y PR no ta re-emplasa bon maneho 


TUR hende y tur organisacion 
ta conciente di e importancia 
di ensenansa pa desaroyo per¬ 
sonal di hende, pa desaroyo 
economico di nos pais, pa de¬ 
saroyo social di pueblo, pa con- 
servacion y creacion di cultura, 
pa fortificacion di democracia y 
civilidad den nos pais. 
Sinembargo e maneho di ense¬ 
nansa cu Aruba, segun drs. 
Rene Herde di Plataforma di 
Ensenanza di AVP, a conoce bao 
di Gobierno di MEP, sigur for di 
2001, no ta refleha e importan¬ 
cia aki di ningun forma. 

Enbez di uni forza, capacidad 
y boluntad cu organisacion-, 
experto-, directivanan di scol 
y centronan di bario, pa para e 
problemanan actual y crea mi¬ 
hor oportunidad pa nos much- 
anan, e maneho actual ta haci 
nada mas cu promesanan cu 
no a cumpli y hopi ‘PR’ pa crea 
imagennan bunita. E realidad 
na scol y den casnan di famia 
sinembargo ta duro y tristo! 

E IMPORTANCIA DI ENSE¬ 
NANZA 

Den paisnan rond di mundo 
ta busca forma serio pa crea 
desaroyo nobo cu ta yega na tur 
hende. Ta busca forma pa crea 


oportunidadnan nobo den luz 
di un economia mundial cu ta 
cambiando radicalmente. 
Segun drs. Rene Herde, den 
luz di caida den crecemento 
economico di paisnan y di en- 
tradanan limita di famianan, 
tur caminda di mundo nan ta 
wak ensenanza como e vehiculo 
pa duna un empuhe nobo y crea 
oportunidadnan nobo. 

Aki na Aruba tambe organisa¬ 
cion y famianan ta wak ense¬ 
nanza como e instrumento ideal 
pa saca Aruba for di e problem¬ 
anan social, economico, laboral 
y moral cu nos pais y pueblo ta 
confronta. 

Tur e proposicionnan cu ta sali 
den prensna internacional, cu 
expertonan di afo y di Aruba 
ta recomenda, tur e gritonan 
for di ensenanza mes pa mihor 
calidad di ensenanza, ta yega 
na nos Gobierno actual. Pero 
den e maneho di ensenanza, 
den e maneho social, den e 
maneho laboral y den e maneho 
economico, no ta wak nada di e 
importancia aki bek. 

Ta manera cu Gobierno di Aru¬ 
ba ta fo’i mundo y en todo caso 
leu for di e realidad di pueblo. 
E no ta wak e necesidadnan den 
tur sector di nos pais y den tur 


cas di famia! Con por hancha 
e base economico sin cu ense¬ 
nanza haya chens pa capacita 
e hendenan cu mester traha cu 
e conocemento y habilidadnan 
nobo. 

Con por soluciona nos proble¬ 
manan social si no laga ense¬ 
nanza capacita nos yiunan for 
di un edad hoben cu e actitud, 
e conceptonan di relacionnan 
social, cu e norma y balornan 
necesario pa un comunidad 
humano y democratico, cu res- 
pet y responsabilidad personal 
y social. 

Con por conserva y crea nos cul- 
tura, si ensenanza no por duna 
e atencion structura na loke nos 
ta y con nos por ta den futuro. 
Con nos por bira un comunidad 
salud di mente y curpa, si ense¬ 
nanza no duna formacion fisico, 
cuido di salud y un actitud 
responsabel pa cu nos propio 
bida y pa naturalesa. 
Lamentabelmente nada,pero 
nada di esaki lo ta posibel na 
un forma structura, cu e tipo di 
maneho cu e Gobierno actual 
di Aruba ta desplega! Special¬ 
mente e rol importante cu ense¬ 
nanza por hunga a y ta wordo 
completamente neglisha, segun 
drs. Rene Herde. 


PROMESANAN FALSO y PR 
Cu promesanan falso cu nos a 
tende durante di e ananan cu 
a pasa nos no ta dal ni un paso 
dilanti. E promesa cu ta bai 
baha e cantidad di alumno den 
cada klas a cambia, y bira cu a 
kita maestronan di educacion 
cultural y arte. Enbez di aplica 
reglanan pa stimula e area di 
educacion di cultura y arte, a 
aplica e reglanan ciegamentge 
sin wak e consecuencianan: A 
kita hende for di trabao! 

E promesa di duna of sikiera 
stimula cuminda sano na scol- 
nan a keda palabra bashi y ta 
scolnan mes a tuma e iniciativa 
y a percura pa e muchanan 
come mas fruta, bebe lechi y 
juice sano, come pan bruin cu 
webo enbez di pastechi cu vet. 

E promesa di un scol nobo na 
Kudawecha ta tiki p’e necesidad 
grandi cu tin na renobacion di 
ensenanza mes, na renobacion 
di edificionan y na material p’e 
alumnonan. 

Programanan paga cu placa di 
pueblo pa papia bunita no ta 
kita e dolor cu ta sinti den cas¬ 
nan di famia cu ta wak cu nan 
yiunan no ta bai haya un mihor 
bida cu nan mayornan tin. Tur 


e campananan di PR no ta kita 
e necesidad di atencion serio 
p’e problemanan grandi y serio 
den scolnan. Nan no ta yuda 
maestronan atende cu e prob¬ 
lemanan cu nan alumnonan ta 
bini scol cune...,y ta bolbe cas 
cu nan atrobe sin perspectiva pa 
un mihor manan! 

E falta di un maneho di ense¬ 
nanza cu ta scucha loke ta so¬ 
sode y tin mester den scolnan, 
cu ta duna maestro y profe- 
sionalnan den Departamento 
di Ensenanza y Departamento 
Social, e directivanan di scol y 
e trahadornan di bario, e sosten 
y instrumentonan pa traha pa 
mehora ensenanza y bida di nos 
muchanan, ta un di e causanan 
primordial di e deterioro social 
y di ensenansa actual. Y mien- 
tras nada ta wordo haci e dete¬ 
rioro ta sigui, drs. Rene Herde, 
di Plataforma di Ensenanza di 
AVP a conclui. 


Mainta 

ficcr&tiiisko 

Nos e-mail: 

noticia@awemainta.com 

Tel: 583-1400 
Fax: 583-1444 


Drama y spanto na Hulanda 

Wethouder y 4 ambtenaar secuestra den Stadhuis na Almelo 


AMSTERDAM - Un homber 
te cu ayera merdia tabatin 
5 persona den Stadhuis na 
Almelo como rehen despues 
cu ayera mainta despues cu el 
a bin tende cu e municipio aki 
no ta prolonga su permit pa su 
restuarant. 

E homber tin como rehen un 
Wethouder sr. Kuipers y mas 4 
otro ambtenaar cune momento 
cu el a drenta despacho di e 
mandatario aki tabata presente 
den esaki su oficina. 

E homber ta arma cu un arma 
di candela y ta menasa di mata 


su rehennan. 

Autoridadnan ta terne lo peor y 
ta for di ayera merdia alrededor 
di 11.30 cu 3 team di aresto uno 
di nan ta di KonMAR (unidad 
special BSB) y 2 di polis di En- 
schede y Zwolle. Prome di pasa 
over pa a secuestra e 5 perso- 
nanan aki den e prome edificio 
di e oficina di gobernacion di 
e muncipio ariba menciona 
e homber aki ayera mainta a 
sende su establecimento di 
horeca cu ta consisti di un res¬ 
tuarant y cafe na candela. 
Djeynan el a core cu su auto 


lina recta p’e Stadhuis unda 
el a purba na drenta cu esaki 
paden. Ora esaki no a logra el 
a sende e auto pafo na candela 
y core drenta paden cu un arma 
di candela na su man y mesora 
pasa bay ne prome piso unda e 
Wethouder encarga cu permiso- 
nan ta sinta y a secuestra esaki y 
su otro ambtenaarnan cu tabata 
tey ne momento ey serca di e 
den oficina.Un team di inter- 
mediador for di ayera merdia ta 
trata na convence e homber aki 
p’e deshaci di su plannan cu ta 
mustra di hopi serio. Pero keto 


bai e ta rechasa esaki. 

Nan tin contacto telefonico 
cune. Pero parce cu e no kier 
entrega su mes. Tambe nan 
a pone famianan di dje con¬ 
tacto cune pa wak cu si nan por 
influenci’e, pero esaki ainda no 
a duna resultado. 

Ta pa prome biaha cu un 
Bestuurkantoor na Hulanda 
ta bira scenario di un caso di 
secuestro y te con leu cu nos 
sa ta pa prome baiha cu un 
mandatario den funcion ta ser 
secuestra. 

Esaki spanta henter Hulanda 


ayera. E coordinacion di e op- 
eracion aki ta den man di PG di 
Zwolle, y Minister di Husticia, 
Ernst Hirsch Ballin hunto cu su 
colega Guusje ter Horts. 

Jan Peter Balkenende, Prome 
Minister Hulandes ta sigi e de- 
saroyonan aki a pie de la letra. 
Segun informacion no con- 
firma, pero cu a yega na cono¬ 
cemento di nos coresponsal na 
Hulanda ta indica cu lo ta trata 
aki di un homber Marokano o 
Turko. Te ne momento cu nos 
a bai imprenta ainda e homber 
aki no a entrega su mes. 

Tiara Air cu curso di entrenamento 
pa sistemanan di Ingenieria y Piloto 




NICK Wolsey, Hefe di Entre¬ 
namento pa Bombardier Aero- 
space, fabicantenan di Shorts 
Brothers Aircraft na Reino 
Uni, recientemente a conduci 
un tayer di entrenamento di 
sistema pa mecanico y piloto di 


avion na Aruba, na e facilidad di 
entrenamento di Tiara Air cu ta 
situa na Wayaka.Mecaniconan 
di Tiara Air a wordo compana 
pa mecaniconan di Mayair Avia- 
tion - di Mexico, Cancun, oper- 
adornan di avionnan di Shorts, 


como tambe pilotonan di Tiara 
Air. Nan tur a beneficia di e 
oportunidad di sinamento y nan 
a ricibi instruccion amplio riba 
tur sistema di avion tipo Shorts 
SD-360, duna pa e autoridad 
maximo riba e topico na mun¬ 
do. E curso di entrenamento 
tabata un otro bunita ehempel 
di cooperacion internacional y 
mundial entre Tiara Air y otro 
operadornan profesional di e 
avionnan Shorts. Ya cu e com- 
pania Mexicano Mayair Avia- 
tion a cuminsa bula cu avionnan 
tipo Shorts SD-360, nan a busca 
e experticio di Tiara Air pa asisti 
cu e entrenamento di nan ekipo. 
E curso di entrenamento tabata 
un exito completo, segun Nick 
Wolsey, kende a disfruta di e 
diversidad multinacional y mul- 
tilengual di su profesionalnan 
di aviacion, tur compartiendo 
un gran pasion pa nan avion 
mas versatil y sigur, e Short 
SD-360. 


Fiscal ta pidi respectivamente 3 y 2 ana pa 
tirador y esun cu a dun’e arma di candela 


DIABIERNA Huez a trata e 
caso di e 2 hombernan Glo¬ 
riendrik W. Anthony y Gilbert 
J. Raven. Anthony ta acusa cu 
dia 23 di februari 2008 a los 
tiro riba e homber R.A.Reid, y a 
herid’e na su pia. Raven ta acusa 
di ta complice den e tiramento 
ya t’esun cu a duna Anthony e 
arma di candela. 

Segun e procesverbal, polis a 
bai pa 4.15 di madruga na Ha- 
vana Beach Club, pa un pelea, 
unda tiro lo a cai. 

Na caminda polis ta haya infor- 
macion cu lo tin un hende benta 
banda di Clinica Posada. 

Nan ta bai y ta topa cu un 
homber herida riba acera. E 
tabatin herida na su cabez y un 
tiro na su heup. Segun e vic- 
tima e tabatin un discusion cu 
un persona den Havana, pero 
no tabata mucho cos. Y ora cu 


el a sali pafo, el a wordo tira 
p’e homber cu kende el a haya 
problema cune. 

Polis a haya sa cu e homber 
tabata Reid y a core bai ora 
cu el a haya e tiro. Polis a bai 
poli y a confisca e pana cu 
Reid tabatin bisti. Reid ta bisa 
den su declaracion cu e tabata 
den Havana y a cuminda un ex 
amiga di dje. 

E homber para banda di su ex 
a puntre si e tin problema. Ora 
cu fiesta a caba el a bai pafo y 
su amigo a bise cu tin bringa- 
mento. El a bisa e amigo no bai 
mira bringamento, pero mira 
mucha muher. Despues el a 
tende un tiro y a mira e mesun 
homber bisti cu sweater Guchi 
a mik riba dje. 

E ta bisa di susto el a core bai. E 
ta bisa cu e no tabatin problema 
cu e homber. For di Anthony, 


polis a confisca su celular, dos 
pasashi, como cu e tabata bay- 
endo Corsow y tambe e pana cu 
e tabatin bisti. 

DECLARACION DI ANTHONY 
Anthony mes den su declaracion 
ta bisa cu el a bai Havana den 
bus di Raven. E ta bisa cu ora 
cu Raven a bahe, el a dune un 
pistool. Raven a keda warde den 
auto. Pero e ta bisa cu el a haya 
problema paden y a sali bek. E 
ta bisa cu e hendenan a bise cu 
bo no por laga e cos asina. E ta 
bisa cu ora cu e tabata pafo, e 
homber a bin riba dje. 

El a tira riba e homber su pia 
y despues a core bai. Mientras 
cu e tabata coriendo e arma a 
cai y nunca mas el a haye. El 
a drenta e bus di Raven y el a 
hibe su cas. 

Anthony ta bisa cu e motibo 
cu el a tira riba e homber ta cu 


e homber a pushe, y despues 
ora cu e tabata pafo, el a mira e 
homber ta cana bin riba dje. E ta 
bisa cu el a tira ora cu e homber 
tabata dos stap for di dje. E no a 
tira cu intencion di herid’e, pero 
simplemente pa spante. 

Den otro declaracion, Anthony 
ta bisa cu el a bin di vakantie 
di Hulanda y a topa cu su ex. 
Gilbert Raven e bise cu e tin 
problema cu e mesun persona 
y kier pone fin na dje. 

Anthony ta bisa cu el a bai na 
cas di Raven, kende tabatin un 
arma hinca na su pana y a dune 
e arma, cu cual el a drenta den 
Havana cune. Anthony a bisa 
cu el a pasa cu e arma dor di 
e metal detector y tambe el a 
wordo listra na su curpa y nan 
no a haya e arma. Despues cu 
el a haye den problema den 
Havana, el a dicidi di bai cas. El 


a laga su amiga bahe na cas di 
Gilbert Raven y eynan el a bisa 
Raven cu el a haye den prob¬ 
lema cu un homber desconoci. 
Gilbert Raven a bise cu por 
ta nan a manda e homber pa 
mi.Anthony a bisa cu el a cana 
cu Raven bai n’e auto y a conte 
cu e homber a pushe den su 
cara. Raven a dicidi di bai cune 
na Havana. 

Ora cu su amiga a mira cu nan 
tabata bai bek Havana, e amiga 
a sera e auto di Gilbert Raven, 
pero el a maniobra e bus y a bai 
tog. E ta bisa cu Raven a bise p’e 
tene ciudao, como cu na Aruba 
tur hende ta cana arma. 

Fiscal a pidi pa Gloriendrik 
W. Anthony 36 luna sera y pa 
Gilbert Raven 24 luna. Huez a 
keda di dicta sentencia dia 27 
di juni awor 

Casa Tua a habri na Playa 




E tabata un sensacion Italiano 
instantaneo na Palm Beach, 
y awo esnan cu ta buscando e 
miho cuminda Italiano por dis- 
fruta di e cuminda di Casa Tua 
den curazon di Playa. 

Cu bistå riba Plaza Daniel Leo, 
na Aventura Mali, esnan hacien- 
do compra den dia of canando 
rond anochi por disfruta paden 
of riba e terras, mientras cu nan 
ta purba e sangria sensacional y 
tremendo pizzanan cu ta traha 
na man y prepara den un forno 
special, ademas di pasta fresco, 
pisca fresco, steak y pasabo- 
canan Italiano autentico traha 
na cas. 


E restaurant bunita a habri 
diaranson anochi ultimo cu 
un grupo elegante di invitado 
bebiendo, comiendoydunando 
pabien na propietario Victor 
Nataf pa cu e bunita diseno di e 
restaurant, inspira pa e Piazza 
Italiano tipico cual ta e centro 
di bida publico na Italia. Chef 
Greg, kende ta yiu di Victor, a 
supervisa e preparacion di e 
paella di cuminda di lama mas 
grandi y dushi na mundo, com- 
pana pa un sin fin di pizza, es- 
unnan cu a haci Casa Tua asina 
famoso. E invitadonan cu a yega 
cu hamber a bai cas contento, cu 
e promesa di regresa atrobe. 





Gino Wevér un abogado; 
hu rista y siego. 


Email : undiadenbida@setarnet.aw Cel.: 592 2362 

Proyecto di Diageo Bartender Aruba a wordo lanza 



DIAGEO, un compania gi- 
gantesco di producto di con- 
sumidor, cu un portofolio di 
marcanan di bebida mundial- 
mente conoci, conhuntamente 
cu Romar Trading Aruba, a 
lanza un proyecto di bartender 
siman pasa, un Cocktail Uni- 
versity gratis como forma di un 
proyecto comunitario. 

Segun Milton Harms di Romar 
Trading, Diageo, e compania 
multinacional di cerbes, bina y 
alcohol mas grandi na mundo, 


ta lanzando e proyecto riba un 
nivel internacional via su com- 
panianan local di distribucion, y 
ta ofreciendo un curso di 36 ora 
cu un curiculo detaya disena pa 
entrena y certifica bartender- 
nan aspir ante. 

Graduadonan di e curso pa 
nobatonan por sigui pa e nivel 
intermediario y despues pa e 
nivel avanza, y asina obtene un 
certificado profesional na final 
di e ciclo di sinamento. 

E proyecto a wordo lanza na 


La Bodega, e tienda elegante 
di bina di Romar Trading situa 
na Eagle, den presencia di 
instructornan Albert Tromp y 
Fernando Kock, dos bartender 
Arubiano veterano kendenan 
tin e mision di crea e generacion 
nobo di maestronan di mezcla- 
mento riba nos isla. 

E ta 30% conocemento y 70% 
personalidad, segun Albert, 
kende ta determina pa pone 
su studiantenan riba e bon 
caminda. 

Dia 24 di juni ta celebracion di San Juan y Dera Gai 

Kimamento innecesario ta haci dano na naturalesa y 

ta contrario na e tradicion autentico 



SAN Juan ta bin, San Juan ta 
bai. Asina e cancion mes ta bisa, 
pero tin biaha, despues cu San 
Juan pasa ta hopi dano na natu¬ 
ralesa ta keda atras. Para keto 
un rato y pensa riba tradicion 
berdadero di San Juan, unda 
ta resalta cu e candela ta uno 
chikito, controlabel y cu e baila- 
donan tin di bul’e. E kimamento 
no tabata di e magnitud grandi 


pero mas bien un candela unda 
bailadornan por haya poco 
claridad. Es mas e tradicion ta 
exigi cu mester bula e candela 
y ningun momento tabata tin 
kimamento di sushi. E ultimo 
aki ta contra ley. 

Por mira con den diferente 
bario riba e fecha di 24 di juni 
cu ta e celebracion di San Juan, 
nos fiesta di “Dera Gai”, debi- 


damente. Lamentabelment, tur 
aha, tambe tin candela feros ta 
wordo cendi, sushi kima y ta 
haci mal uzo di e bunita fiesta 
cultural. Tin biaha esaki ta bai 
for di man, creando asina pe- 
liger y molester pa bisina y tur 
esnan cu ta biba den cercania. 
Departamento di Cuerpo di 
Bombero, tur aha ta haci apela- 
cion pa evita esaki, pero e dia ey 
bomberonan tin mannan yen cu 
candelan cu ta bira demasiado 
grandi, peligroso y dificil pa por 
domina cu hemchi di awa of cu 
slang di cas. 

Kimamento di sushi ta causa 
dano na nos naturalesa tambe 
y, mas ainda, tur e huma cu nos 
mes tin cu inhala ta causa dano 
na nos salud. Corda riba e par- 
hanan, paharitonan indefenso 
den nan neishi den mondi cu 
no por bula, cu ta muri den e 
candela of huma aki. 


Tene cuenta tambe cu e dis- 
tancia cu bo kier bai cende e 
sushi of si ta un pida mondi bo 
tin patras di bo cas, cu ta bira 
hopi peligroso. Mihor ainda, no 
cendele mes! 

Por corda ainda, con un par 
di aha pasa, un persona a bai 
cende e sushi cu tin acomula 
patras di su cas na candela, 
caminda esaki a bira grandi 
y practicamnete su cas mes a 
kima casi completo pa motibo 
di no tene cuente cu e distancia 
cu e candela a wordo cendi. No 
laga esaki pasa cubo y depues 
lo bo tin cu lamenta. 

Tradicion ta bisa cu ta un can¬ 
dela chikito ta wordo cendi ca¬ 
minda cu nos ante-pasadonan 
tabata bula e candela. E can¬ 
dela mester ta di tal magnitud 
caminda tur esnan presente 
durante di e celebracion di San 
Juan of fiesta di“Dera Gai” ta¬ 


bata bula e candela. Kiermen cu 
e candela no tabata grandi. Se- 
gun tradicion, tabata un fiesta 
di cosecha e tabata y e candela 
aki ta pa core cu “fuku” manera 
nan tabata bisa e tempo ey. 

Ta pa e motibo aki tambe, Min- 
isterio di Cultura ta trata na 
concientisa e pueblo di Aruba 
pa limita kimamento dia di 
San Juan, fiesta di “Dera Gai” 
pa mester tene bon cuenta cu 
esaki. Ban tene un celebracion 
cultural cu ta liber di dano na 
nos naturalesa, liber di candela 
peligroso pa esnan cu ta biba 
serca dibo y un fiesta yen di 
tradicion y camaraderia. 
Corda: si no por bula e candela, 
anto no cendi. Preveni ta mihor 
cu lamenta. Ban tur hunto corda 
riba tradicion y di su nificacion 
di e celebracion aki cu ta dia 
di San Juan, nos tradicion di 
“Dera Gai”. 


Parlamentario Monica Kock, MPA 

Oduber ta declara cu protocol 1993 no ta actual 

Pero ... Hulanda ta inisti cu Aruba ta mara na e protocol 


DESDE e tri-partite di juni 
2006, MPA a haci pregunta na 
Minister Oduber, si Aruba ta 
mara na e protocol di 1993. E 
protocol 1993 ta un protocol 
firma dor di Hulanda cu sr. 
Oduber y sr. Henny Eman na 
unda nan a conbeni cu Aruba 
lo tin cu cumpli cu diferente 
condicionan stipula dor di Hu¬ 
landa. Esaki pa cu e scrapmento 
di independencia. Durante e 
reunionan di tri-partite na juni 
2006, Minister Pechthold na e 
momento cu e la bin cu e Nota 
‘Partners in het Koninkrijk’, a 
declara cu Hulanda por exihi 
cambionan pa cu e autonomia 
di Aruba pasobra Aruba ta mara 
na e protocol di aha 1993 y no 
ta cumpliendo cu ne. Desde e 
momento ey MPA varios biaha 
a haci e pregunta na Minister 
Oduber si Aruba ta mara na e 
protocol di aha 1993. Durante 


e tratamento di e presupuesto 
2006, 2007 y 2008 MPA a 
ripiti e pregunta aki y Minister 
Presidente a keda insisti cu 
Aruba no ta mara na e proto¬ 
col di 1993. Segun Minister 
Oduber, Minister Voorhoeve 
durante un bishita na Aruba lo 
a declara cu Aruba no ta mara 
na e protocol 1993. Tur esaki ta 
documenta den e notulanan di 
parlamento. MPA a puntra si a 
pone e palabracion entre Aruba 
y Hulanda cu Minister Oduber 
ta referi na dje por escrito, pero 
a resulta cu e Minister Oduber 
no a haci esey. 

Pero a resulta cu Hulanda ta di 
opinion cu Aruba ta mara na 
e protocol di 1993. Reciente- 
mente Secretario di Estado 
Hulandes sra. Bijleveld riba 
preguntanan di Tweede Kamer 
di Hulanda a informa Tweede 
Kamer riba 24 di april 2008 cu 


Aruba ta mara na e protocol di 
1993. Esey kermen cu a base 
di e protocol aki. Mirando e 
contrafercia aki MPA a haci 
pregunta por escrito na Minis¬ 
ter Oduber pa e splica con e lo 
defende Aruba awo, pasobra 
e ta bon cla cu Hulanda na un 
manera of otro kier desminui 
cierto autoridadnan cu Aruba 
tin y ya caba gobierno di MEP a 
entrega varios podernan caba. 
Pesei MPA a hasi e pregunta pa 
sa si Minister Oduber por splica 
con e lo bai logra cu Aruba no 
ta mara na e protocol di 1993 
manera Minister a declara na 
parlamento? Pa Minister splica 
pa kico e no a pone e palabra¬ 
cion cu e protocol no ta valido 
mas por escrito? Con Minister 
Presidente Oduber lo por de¬ 
fende Aruba asina si e no ta ni 
tuma e esfuerzo pa proteha nos 
pais mirando cu Hulanda kier 


haci cambio awo cu e ta haci 
cambio den nos Statuut? MPA 
a haci preguntanan tocante 
esaki y ta keda den espera di un 
contesta por escrito. 

Te awe Minister Presidente 
Oduber no a contesta e pregun¬ 
tanan di Aruba oficialmente. 
Pero riba 10 di juni 2008 par¬ 
lamento a ricibi un carta di 
Minister Presidente Oduber pa 
duna informacion pa e reunio¬ 
nan tri-partite na Hulanda. 
Oduber a declara por escrito cu 
Minister Voorhoeve a declara cu 
e protocol no ta “actual” mas. 
Oduber ta declara cu e ta dis- 
puesto di papia cu Hulanda di 
diferente topico pero no a base 
di e protocol. 

MPA ta preocupa cu e situacion 
cu tin. Si den pasado Hulanda a 
dicidi cu e protocol no ta valido 
mas esey ta trece cu ne cu go¬ 
bierno mester a salvaguardia e 



posicion di Aruba. Awo Aruba 
ta den un situacion cu no tin 
ningun documento cu a anula 
e protocol y Hulanda ta usa e 
protocol pa trece cambio den 
e posicion di Hulanda. Aruba 
no a wordo proteha manera 
debe ser. 

Shackled Memories 
By Roland W. Peterson 

The days have slowly dragged on into years 
But he...he sheds no more tears 
For all that lingers now is a memory 
A memory shackled to an old man 
An old man he misses and will not forget 

Walks together along the rough shores 
A big strong hånd and the feeling of being... secure 
For now he knows there were two roads that he traveled 
At the beginning, the one led by this hånd 
Later on, the one led by his heart 

Roads that led through unknown fields 
and little alleys, where one could easily get lost 
The hånd that showed the way, 

the importance of staying focused.the hånd that cared 

For it was then that many of life' lessons were shared 

The fishing trips 

The taking of marks, casting nets and setting of traps 
The value of taking a good mark 
To remember where you were before 

The driving lessons 
The symbols that were taught 
And how to apply them to life 
Caution about making the wrong turn 
The road you do not enter ... 

The dead end road 

The boxing matches 
To respect all but fear none 
That no shame lies in falling to your knees, 
but much greatness in getting up again 
The first word he printed 
The word that turned into the pages of life 
The value of reading 
The importance of telling it as it is 
A memory of an old man who he will never forget 

And finally ... the card games 
That in every pack there is a joker and a knave 
That holding a good hånd is often not enough 
It is the better hånd that wins 
And that someday, someone is going to call your bluff 

Then suddenly ... the road stopped, when so much was left 

unsaid 

No turning back, no getting up, no other pack ... no last 
goodbyeNow he tries to compensate his absence with lingering 
memoriesA task he knows he will never accomplish 
So he will have to live on with these memories 
Memories of a man who was more than just a teacher and good 

friend 

But the mark was made and the memory remains 
A memory shackled to an old man 
A man he always misses and will never forget 
A man who was a father 
A man he called Dad 


Parlamentarionan Antiano y Arubano lo no bandona 

sala di reunion 

Delegacion di Antia y Aruba a manda 
“plakboek” di Hero Brinkman bek pa 

su persona 

Pa: Godfried Adem 



DEN HAAG - Na momento cu e 
delegacion parlamamentario di 
Antia y Aruba a yega Den Haag 
diasabra ultimo ya caba den 
nan kambernan tabatin un di 
asina yama copia di e ‘fnitiatief 
nota’ di Hero Brinkman (PW) 
presente pa nan. 

E miembronan di e delagacion- 
nan den un forma unanime 
a manda esaki bek pa Hero 
Brinkman, pues “return to the 
sender”. 

Miembronan di e delagacion 
manera ta conoci tur a tuma 
nota di e ‘plakboek’ aki di Hero 
Brinkman, manera Pedro Ata- 


Homber burachi 
ta perde respet 
pa polis 

POLIS durante patruya dia- 
domingo anochi pa 9.30, den 
Wilhelminastraat ta mira un 
homber basta burachi ta cana. 
Nan a para papia cune y e 
homber a rabia y a papia malo 
cu e polisnan y hasta a ofende 
nan mama. 

Polis a detene y a hibe Warda di 
Polis na Santa Cruz, unda el a 
haya un cuarto gratis. 


cho, lider di e delegacion An¬ 
tiano a bin ta yama e nota aki 
cu ta yen di recorte di e dos 
corantnan na Hulandes cu ta 
sali na Antia. 

Hecho ta cu aunke cu a nenga 
na tuma e nota aki di forma 
oficial tog mester constata cu 
riba e agenda di e reunionnan di 
POK aki tin como punto corup- 
cion den Reino Hulandes. 

Aki Hero Brinkman lo bai haci 
uso di su derecho cu e tin y lo 
bolbe bai na ataca Antia y Aruba 
di un forma baho. 

P’e lider di e delegacion An¬ 
tiano, Pedro Atacaho, esaki lo 
no ta un problema. 

El a bisa di cu nan ta bon pre- 
para e biaha aki y cu nan lo 
confronta Hero Brinkman si e 
mester bin cu ofensanan baho. 
El a bisa cu estando na Huladna 
nan ta huesped y lo mester tene 
nan mes ne reglanan Hulandes, 
pero ningun ora so lo no te in- 
tencion cu e delegacionnan ni di 


Antia ni di Aruba, pa motibo di 
un Hero Brinkman lo bandona 
mesanan di reunion. 

Nan lo bai inventarisa si prome 
con e pensamento y comporta- 
cion di otro coleganan Hulan¬ 
des ta y e ta, pero kere cu nan no 
ta para tras di Hero Brinkman. 

Pa prome biaha for di 1996, 
tempo cu Hulanda tabatin 
Prome Minister Wim Kok, sra. 
Minister Winni Sorgdragen di 
Hustisia y sr. Joris Voorhoeve 
como esun encarga cu asunto- 
nan di Antia y Aruba, cu tabata 
persigui dos Minister Arubano 
y kier a pone Aruba bao di 
curatela por a nota cierto com- 
portacion ofensivo contra di e 
pais den Reino. 


noticia@awemamta.com 

Tel: 583-1400 
Fax: 583-1444 


.I AD PATRES 

n n fu neral home 


\an Rcnssclacrstraat 2 

San Nicolas - Aruba 

E-mail: adpatrcsfø setarnet.aw 


Tel.: (294) 584-2299 
584-8413 
Fax: (297) 584-2266 


“De heer geeft en de heer neemt” 

Op Maandag 16 Juni 2008 is van ons gegaan: 

Jeane Hildagonde Harewood 
-van Ommeren 

Geboren 26 Maart, 1914 
Overleden 16 Juni, 2008 

Namens haar kinderen: Walja Renten Harewood 
John Harewood 

De ter aarde bestelling zal later bekend gemaakt worden 
Corespondentie adres: G.M.de Bruynewijk 24 
Gelieve geen rouw beklag aan huis 

Manera AWEMainta a senala 

Departamento di Trafico 
ta busca van blanco cu a 
ocasiona accidente fatal 

VOCERO di Polis, den nomber di Departamento di Trafico, ta 
haci un peticion n’e persona of personanan cu por mira un van 
blanco sin bentana cu sla na su banda robes, pa por fabor pone 
Departamento di Trafico na altura di esaki. 

E van blanco aki t’esun cu probablemente a ocasiona e accidente 
fatal diabierna anochi na altura di Rococo Plaza, unda un hoben 
di 22 aha a perde su bida. 

Un testigo cu tabata tras di e van a declara cu e victima a purba 
påse den dos ocasion, pero e van a sera e auto, dor di cual e chofer 
a perde control y a dal den e pal’i luz cu e consecuencia cu e victima 
a fayece. E van lo tin un golpi na su banda robes. 


TA BUSCA 


TA HUUR 

PA HUUR 


NA PAPAYA 

URGENTE 


CASITA 1 CAMBER 

Cas cu cura di minimo 


1 BANJO 

2 kamber (Bashi) 


SEMI MUEBLA 



BORG PLUS FL. 650, P/L 

MaxAwg. 1000,- p/l 


EXCLUI SERVICIO 

Tel: 5834624-7431201 


TEL: 5835524 


Cacho ta pone cu chofer 
di scooter ta accidenta 

POLIS ta wordo informa diadomingo pa 11.50 di merdia cu un 
accidente cu scooter lo a tuma lugar na Papilon. Polis eynan ta 
haya e manehador di e scooter benta riba caminda. E tabata keha 
di dolor na su enkel. 

E ta bisa polis cu un cacho a sali for di e cura y a bin riba dje, dor 
di cual el a perde control y a cai. Mirando cu n’e momento ei no 
tabatin ambulance disponibel, como cu e tabata ocupa na Palm 
Beach, e famia mes a hiba e hoben A.R. naci na Aruba di 17 aha, 
poli pa tratamento. 

Tata ta drumi y yiunan ta 
hunga cu candela den cas 

Stove, frigidair y matras a kima 

E senora F.A.M. naci na Colombia di 30 aha ta bai Warda di Polis 
na Santa Cruz diadomingo atardi pa 5’or, y ta pidi polis pa bai 
papia cu e homber A.T. naci na Aruba di 40 aha. 

F.A.M. ta bisa polis cu el a bai traha y a laga dos yiu di 3 y 5 aha 
cerca nan tata. Ora cu el a yega cas 5’or, el a mira cu e muchanan 
a hunga cu candela y nan a kima e stove, frigidair y tambe un 
matras. 

E ta bisa cu e tata mes lo tabata drumi, ora cu e muchanan tabata 
hunga cu e candela. Polis a bai busca A.T. n’e cas na Papilon pa 
papia cune, pero e no tabata na cas. 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

EASY # 1 

MEDIUM #2 



Servicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O'stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


I Botica na Warda | 

Pabou di Brug: Botica Aloe 
Pariba di Brug: Botica Noord 

h Dokter na Warda m 

Pabou di Brug: dr. Edwin De Cuba 
Pariba di Brug: dr. Shariine Vis 


Otro ServicionanH 

Setar I nf o 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 

583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA:The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor ITokoi Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Balans den bida di hende 


E artista di circo cu ta cana riba cuerda ta comprende cu e 
mester tin un abilidad mas cu cualquier otro, y esey ta 
balans. 

Mi ta corda e Marathon pa damas durante e Weganan 
Olympico di 1984. UN di e competidornan te ainda ta 
fresco den mi memoria. E'la drenta den e coliseum pa e 
ultimo buelta completamente deshydrata y for di balans, 
cayendo pa banda robez mientras su man drechi tabata 
zwai. Casi inconciente e'la core henter e buelta den e 
condicion aki y a cai over di e linea final den braza di un 
oficial di careda. 

Awe tin hende homber y muher den e mesun condicion - 
totalmente for di balans, luchando pa pasa e linea final. 
Durante mi 14 aha na scol di medicina di universidad, mi a 
mira un patronchi den bida di studiantenan hoben di 
medicina cu a demostra dramaticamente cu nan tabata 
fuera di balans. Durante e prome of di dos aha, e 
studiantenan a dedica ful nan energia na nan trabao, 
excluyendo tur otro cos. Prome tabata parce cu e strategia 
aki tabata posibel pa mantene, pero yegando na di tres 
aha nan casånan a cuminsa realisa cu nan a worde 
reemplaza pa e profesion di medicina, y esey ta e 
momento cu conflictonan matrimonial y divorcio a bira un 
plaga entre studiantenan. 

No ta importa con noble e rason pa e desbalanse ta, su 
consequencianan ta mesun destructivo. Cu otro palabra: 
Nos mester pone pa nos mes, un paso di bida cu nos por 
mantene pa bida largo. 



Guyabastraat 4, Dakota Tel: 582 4748 



PA TUR FIESTA 


PA MUCHA 

YAMA 

5923523 / 5838769 


Polis ta confisca soundsystem di 
homber cu no kier tende 


ASISTENCIA di polis a wordo pidi diadomingo anochi pa 9.20 na 
un cas den un becindario di Cayenastraat, unda lo tin un habitante 
ta toca demasiado duro y ta stroba tur e hendenan den e caya. 
Polis a bai y enberdad ta tende cu e musica ta demasiado halto y a 
bai papia cu e homber J.M. naci na Aruba di 32 ana. Polis diferente 
biaha a hala su atencion y a pidi’e p’e baha e musica, pero el a bira 
onbeschoft contra polis y a bisa nan cu nan no tin nada di bise. 
Ademas di esei, el a laga su yiu homber, mara un cacho brabo n’e 
porta di cura, p’asina e polisnan no por drenta su cas. 

No a keda polis otro recurso di yama Sub Fiscal, kende si por 
drenta den e cas. E Sub Fiscal a yega y a bai cu e soundsystem. E 
habitantenan por a drumi trankil. 


Homber ta haya cacho 
chikito morto den su cura 
dos dia tras di otro 


E homber M. J. naci na Aruba di 68 ana diadomingo merdia pa un 
cuarto pa diesdos a bai Warda di Polis na San Nicolas y ta denun- 
cia cu un persona a benta un dia prome un saco cu cacho chikito 
morto den su cura, y diadomingo tambe el a bolbe haya otro saco 
geel cu cacho chikito morto. 

M. J. ta bisa cu e dia prome, el a bai dump y a hiba e saco. E ta bisa 
polis cu e ta sospecha cu t’e muher M.T.D la C. C., naci na Santo 
Domingo di 40 ana, a benta nan den su cura. Polis a bai na cas di 
e senora, pero el a bisa polis cu e no sa di nada y ta desmenti cu el 
a tira e cachonan morto den cura di M.J. 


TIPO Dl CAMBIO OFICIAL 

Valido pa 17 juni 2008 


Placa Extrarhero 

BankRapieren 

Wssela\ Cheque 
Reis Cheque en 
Ctaer Boeki ngen 

Berta 

na 

PiHko 

US Dollar 

1.77 

178 

180 

CAN Dollar 

1.71 

173 

175 

Engelse Pond Sterling 

3.43 

3.48 

3.54 

Z/utserse Frank per CHF. 100 

170.44 

17116 

171.96 

NedArt GUden perANG 100 

98.00 

100.00 biljetten 100.20 
chq./ovetfcoeking 100.00 

J apanseyen perj PY. 10.000 

163.12 

164.61 

16627 

EuroperXEU. 100 

272.84 

275.33 

27610 



Provision di Devisa 1.3% 
Segun articulo 12 di Afkondigingsblad 
di Aruba 1991nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 


Aries 21 Mrt - 20 Apr 
™w Bo finanzanan lo lanta y lo bo goza 

di mayor libertad personal. Lo bo por haci 
aigun gasto y regala bo mes algo cu pa hopi 
tempo pasa bo lo kier tin. 



Tauro 21 Apr- 20 Mei 
Un superior tin un influencia 
desagradabel den bo awe, bo mester ta mas 
firme y lague sa loke bo ta opina. 


Geminis 21 Mei- 20 Jun 

Wak rond di bo y descubri si tin 
alternativanan na bo patronchi scohi. Lo bo 
wak cu si! 


tt 



Cancer 21 jun- 20 jui 

Bo condicion economico ta mantene 
y panorama a largo plazo ta saludabel y lo 
yudabo na considera posibel cambionan di 
carera cu un optica mas serio. 


* 


Leo 21 Jul - 20 Aug 
Ora bo papia cu otronan riba 
bo plannan, sononan, speranzanan y 
inseguridadnan bo ta haciendo algo util na 
fabor di adopta un enfoke corecto den e 
periodo dificil aki di transicion. 


M Virgo 21 Aug - 20 Sep 

Awe ta bo ultimo chens di realiza e 
proyecto cu bo ta stima y cu a forma parti di 
bo sononan pa hopi tempo. 


Libra 21 Sep - 20 Okt 

Un decision importante relaciona 
cu propiedad por tin un gran impacto den 
finanzas. Bo mester bai na fondo pa e 
proyecto realiza. 


i^Scorpii 

Frustracic 


O 21 Okt - 20 Nov 
Frustracion of inseguridad den bida 
profesional ta bira evidente. E causanan mas 
profundo di e sentimentonan ey ta refleha 
den bo sononan. 


Saqitario 21 Nov - 20 Dec 
Bo a bin ta prepara pa un decision 
importante. No pura y si ainda bo no ta sigur, 
pidi mas informacion. 


Capricornio 21 Dec 20 j an 

UPP' Planetanan ta duna un push na 
bo carera, nan ta na bo banda y lo yudabo 
actua. 


Aquarius 21 jan -20 Feb 

Bo por haci plannan fascinante di 
biahe si bo uni cu un amigo of colega y ta 
planea un biahe hunto. 



4&1 PiSCiS 21 Feb - 20 Mar 
Wjjr Bon dia pa placa di spaar, asuntonan 
di propiedadnan. Sigur e decisionnan cu 
wordo tuma den e areanan ey lo duna nan 
dividendonan mas laat. 

E Potret di Dia 


noticia@awemainta.com 


Basel, SWITZERLAND: Fanaticonan Potugues ta anima promer cu e encuentro entre Switzerland y Portugal di e grupo A pa e 
Campeonato di Euro 2008 na e stadion di Jakob-Park na Basel. 


■ 


Nos Mundo Loco 


Pushi ta 
adopta djaka 

Un pushi na China a adopta un 
djaka cua e ta criando hunto cu su 
4 yiunan. 



Sun Shujun di e ciudad Yabtai a bisa 
cu e djaka ta bibando cu e pushi 
desde cu e yiunan di e pushi a nace 
4 siman atras. 

Sun di 81 aha a bisa cu su bisina a 
bin wak e babynan riba e dia cu nan 
a nace y a keda sorprendi pa mira un 
djaka ta bebe lechi huntu cu nan. 

"Na cuminsamento, mi a kere cu 
mi a mira robez. Dus mi a busca un 
flashlught pa mira mihor,” e bisina 
a bisa. 

E djaka no solamente ta bebe e lechi 
di e pushi, pero tambe ta hunga cu e 
babynan cu su rumannan. 


Bishitanan di delegacion di 
Parlamento di Aruba na Hulanda 


DESPUES cu e delegacion 
di Parlamento di Aruba cu ta 
na Hulanda den cuadro di re- 
unionnan di Tripartite a haci 
bishita diferente instancia y 
entidad diahuebs, a bishita mas 
instancia diabierna. Dos di nan 
ta mediaraad y e associacion di 
negoshinan mediano y chikito. 
Durante e encuentro na medi¬ 
araad na Hilversum, e delega¬ 
cion a haya informacion di tres 
persona clave den dicho raad. 
Entre otro Sr. Jan Tuinberg a 
duna informacion na e delega¬ 
cion. Por bisa cu nan Hulanda 
e medionan di comunicacion, 
un cantidad grandi, tin cu tene 
nan mes nan e ley di media, cu 
ta reglamenta diferente asunto 
entre otro financiamento. 
Medionan di comunicacion 
cu antes tabata lia na orien- 


tacionnan politico awor tin cu 
responsabilisa dor di cual a bin 
cu cierto distancia cu politica. 
Esaki ta importante pa e medio 
di comunicacion pa e por ta 
obhetivo. Pa loke ta trata e aso- 
ciasion di negoshinan mediano 
y chikito, sr. Marcel Braakman a 
duna informacion valioso na e 
Parlamentarionan presente. 
Por bisa cu nan tin un canti¬ 
dad di negoshinan ta afilia na 
nan. Nan ta Sali na defensa di 
e negoshinan aki y tin full un 
sistema structura di traha. Nan 
ta salvaguardia derechonan di 
e negoshinan na e pais y esun- 
nan cu ta lanta ta haya cierto 
informacion, pero no tin como 
meta pa yuda e negoshinan cu 
ta cuminsa. En total tabatin anja 
pasa 100.000 negoshi chikito 
cu a start. 



E pushi ta trata e djaka exactamente 
como e ta trata su babynan natural 
y a bira parti di e famia. 

Sun ta kere cu su instinctonan 
maternal ta mas fuerte cu esunnan 
predatorio cual a permitie na adopta 
e djaka riba cual e lo normalmente 
ataka. 

Penshonado ta 
destrui apartamento 
pa mata vruminga 

Un penshonado Polaco a destrui un 
blok completo di apartamento ora e 
a basha insecticida den un shaft di 
ventiliacion despues di a wordo haci 
loco pa vruminga. 

Marcin Bartosz di 74 aha a usa 
galonnan di insecticida 
pero ora a mustra cu esaki no tabtin 
efecto riba e insectonan, ela tira un 
cerbete na candela den e shaft. 

E explosion a laga un bloke di apar- 
tamentonan na Lublin, Polonia den 
ruina y Bartosz hospitalisa. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Siendo dispuesto pa entrega, Gobernador, Procurador General, autonomia 
Arubano, hamas sr. Rudy Lampe por re-emplaza sr. Betico Croes q.e.p.d. 


CU gran atencion mi persona a 
lesa e articulo den cual sr. Mario 
Lopez di RED kier hustifica cu 
ex-Pader Rudy Lampe lo tin e 
meta pa continua cu e lucha di 
Betico Croes. 

Mas leu cu mi persona cu tin 
apenas aigun ana den politica 
por comparti bo articulo t’e 
ponencia cu esnan cu a con- 
tribui n’e debe biyonario di 
pais Aruba a hinca Aruba den 
problema serio. 

E lucha di ciudadano sr. Rudy 
Lampe parce di kier sera hende 
so y specialmente politico, mi 
no ta kere cu un persona cu 
tabata Pastor lo mester tin esaki 
como su meta! 

E mensahe di Jesus Cristo den 
mi forma humilde di a com- 
prende y ta wak’e ta cu mester 
por ‘pordona’ y mi ta kere cu 
un persona cu tabata Pastor lo 
mester duna ehempel n’esaki. 
Sinembargo sr. Rudy Lampe 
parce di tin un stimacion di 
mira ciudadano cu por a peca 
sufri y mas ainda si nan tabata 
of ta politico. 

Hamas ex-lider di MEP, sr. Bet¬ 
ico Croes no a mustra e forma 
di liderato aki. 

Sr. Betico Croes a lucha p’e Sta¬ 


tus Aparte di Aruba, a goberna 
nos isla y a duna liderato na su 
partido MEP. 

Pa crucifica y sentencia otro 
yiu di Todopoderoso, sr. Betico 
Croes qepd, a laga esaki p’e in- 
stancia cu tin den cada sociedad 
cu ta Ministerio Publico y no su 
persona como politico. 

Cu otro palabra no compara sr. 
Rudy Lampe cu sr. Betico Croes 
qepd! 

Locual ta hala mi atencion 
tambe sr. Mario Lopez ta bo 
mentira flagrante di historia 
politico Arubano. Permitimi 
rectifica esaki. 

Sr. Mario Lopez ta splica cu ta 
PPA hunto cu partido politico di 
Curacao cu tabata forma e Go- 
bierno Central na 1977 tabata 
esun cu kier a hinca Aruba den 
un federacion hunto cu e otro 
islanan di Antiyas. 

Y esaki simpelmente p’e -lider 
di PPA kende t’e lider actual 
segun sr. Mario Lopez tin un 
puesto di Minister. 

Sr. Lopez.e lider actual di 

PPA sr. Benny Nisbet ta naci di 
21 di juli 1953....na 1977 e ta¬ 
bata apenas 24 ana di edad.. .ni 
edad pa asumi un cargo di Min¬ 


istro .e tempo ey. Tampoco 

e no tabata ni ocupa cualkier 
posicion politico e tempo ey. 

Pa bo informacion e lider di 
PPA pa eleccion 1977 tabata sr. 
Dominico Tromp cu tur respet 
tata di Ministro drs. Marisol 
Lopez Tromp. 

Y e tabata acompana den Staten 
pa sr. Virgilio Kock, tata di lider 
di MPA mr. Monica Kock. 
Ningun momento sr. Benny Nis¬ 
bet actual lider di PPA no tabata 
den Staten e periodo cu bo ta 
insinua...cu otro palabra bo ta 
duna pueblo mal informacion 
sr. Mario Lopez. 

Sr. Mario Lopez ta acusami di a 
afilia na partido PPA cu a boga 
pa un sistema federal di Antiyas 
Neerlandes. 

Aki tampoco sr. Mario Lopez 
no ta conta e historia real po¬ 
litico....completo. 

Un mocion pa un sistema Fed¬ 
eral di Antiyas a worde pasa den 
Eilandsraad di Aruba (1973)y 
a worde sosteni dor di partido 
PPA, AVPyMEP. 

Cu otro palabra tur 3 partido 
di Aruba tabata boga pa un 
federacion, pero un federacion 
cu garantianan di un ‘deelstaat’. 
Cu tempo esaki a resulta di no 
posibel! 


Primeramente MEP a distancia 
su mes di alternative aki! 

Despues partido AVP cu te na 
1977 tabata boga pa un federa¬ 
cion di Antiyas y PPA su conseho 
di partido a tuma e decision aki 
na december 1979. 
Exactamente ora nos actual 
lider di PPA sr. Benny Nisbet 
a drenta Eilandsraad. For di 
december 1979 PPA a forma 
parti di e comision cu a prepara 
nos Status Aparte y a duna un 
contribucion positivo. 

Si tabatin diferencia di opinion 
entre PPA y MEP, esaki ta¬ 
bata grandemente basa riba e 
derecho di cada partido cu ricibi 
representacion riba nivel cen¬ 
tral pa participa den Gobierno 
Central y riba e acoplamento di 
Status Aparte na Independencia 
di Aruba!. 

Sr. Mario Lopez, concluyen- 

do. mi kier mustrabo cu 

sr. Rudy Lampe bo lider RED 
publicamente a declara di ta 
dispuesto pa: 

1. Tin 1 Gobernador p’e is¬ 
lanan Hulandes den Caribe: 2. 
Tin 1 Procurador General p’e 
islanan Hulandes den Caribe: 
3. Y cooperacion pa nos worde 


integra den Europa entregando 
un parti substancial di e auto¬ 
nomia cu bao liderato di Betico 
Croes qepd a worde logra pa 
nos isla. 

Esey nos ta yama “draai e hor- 
loshi” bek !. Esey nos ta yama 
entrega ‘autonomia” logra pa sr. 
Betico Croes bek na Hulanda y 
Europa y forma un sistema fed¬ 
eral ainda cu forza retroactivo. 
Esey PPA bao liderato di sr. 
Benny Nisbet ta totalmente 
contra, sr. Mario Lopez! 

PPA ta pro pa mantene nos 
Gobernador, nos Procurador 
General y mantene e ‘autono¬ 
mia’ cu Aruba manera logra bao 
liderato di sr. Betico Croes qepd. 
Y exigi respet p’e posicion di 
Aruba den Reino Hulandes. 
Esey ta posicion di PPA sr. Mario 
Lopez! Ta hustamente bo lider 
sr. Rudy Lampe kier entrega lo- 
gronan historico di nos isla. 
Dios yuda nos isla di Aruba! 
Cu nos pueblo realisa kende ta 
lidernan di buena fe y kende 
ta entreguista manera sr. Rudy 
Lampe di RED. 

Sans Rancunes. sr. Mario 

Lopez 

Minguel Koolman 
Miembro di PPA 


Falta aigun dia mas p’e seminario di Love & Light 


GRUPO Love & Light tin e 
grato placer di presenta e semi¬ 
nario aki, cu hopi vibracion, 
unda energia lo bai fibra pa 
locual ta pensamento y asina 
crea tur locual cu bo ta desea 
pa bo bida. 

Na varios pais (Merca, Europa, 
Australia, America Latina etc.) 
awor ta wordo papia. E ley di 
atraccion cu ta evulocionando 
henter mundo, treciendo na 
conocimento di un y tur, e 
hermentnan pa hiba un bida 
di abundancia, alegria, paz y 
felicidad. 

Y awor e ta acesible pa bo 
tambe, asina pa trece cambio 


fenomenal den nan propio biba, 
pero tambe den nan famia y 
ambiente y asina comunidad 
completo. 

Pensamento positivo semper ta 
atrae cosnan positivo, e manera 
cu bo ta pensa ta influencia 
con bo ta actua, con bo ta senti 
y comporta. Un persona cu ta 
consciente di su potencial por 
crea cosnan maraviyoso cu 
por beneficia su trabao y su 
ambiente.. 

Oprah a dedica dia 12 di juni 
2008 ful un programa na Ley 
di Atraccion den accion unda 
entre otro Louise Hay, conoci pa 
su bukinan di Healing y difer- 


ente otro escritor a duna nan 
experiencia pa cu e ley aki. 
Pues no laga e oportunidad aki 
pasa bo bai, na Aruba tambe nos 
tin persona cu ta practicando y 
nan kier comparti esaki cu bo. 

E grupo di panelista ta con- 
sisiti di Belquis Morue (motiva¬ 
tional speaker), Guisela Croes 
(terapista holistico), Thea van 
der Kuyp (Reiki Master) y Eddy 
Oduber ( Hypnotherapista) 
y Rosabelle Illes (escritor y 
poeta). 

Ta bai tin oportunidad pa bo 
haci bo pregunta y intercam- 
bia di pensamento, idea y 


filosofia cu otro. Tambe lo tin 
bautismo DVD ‘Ley di Atraccion 
den accion’, cual personanan 
bibando na Aruba lo comparti 
nan experiencia con nan a bin 
den contacto cu e secreto, con 
usando e conocemento nan a 
manifesta cambionan positivo 
den nan bida. 

Bida a wordo crea pa nos bib’e a 
lo maximo y unda bo biahe aki 
riba mundo, abo lo por haci’e 
uno di dificil of uno fenomenal. 
Pues e yabi ta den bo man. Pa 
mas informacion por tuma con¬ 
tacto cu Betty na cel 593-0980 
y Jeanine 592-1886. 

Dia di seminario ta diarazon 


18 di juni 2008, orario di 7.30- 
10.30 pm, na Cas di Cultura y e 
karchi ta na un balor razonabel. 
Busca bo kaarchi pa no keda 
sin por presencia y experiencia 
e vibracion fabuloso aki. Cu ta 
influencia bo bida henter. E se¬ 
creto ta trece paz, amor y alegria 
pa henter bo exsitencia. 


Mainta 

t'arøtMføfc) 

Nos e-mail: 

noticia@awemainta.com 

Tel: 583-1400 
Fax: 583-1444 

Miss Aruba, srta. Tracy Nicolaas a biaha pa Vietnam 





TABATA diadomingo merdia ultimo, cu nos flamante Miss Aruba, srta. Tracy Nicolaas, despues di 
varios luna di preparacion, a sali pa Vietnam. Prome cu esey, Tracy Nicolaas a duna presentacion di 
e trahenan cu e lo exhibi durante e certamen di Miss Universo na Vietnam. Na su despedida, tabata 
presente diadomingo merdia, amigo, famia y tambe representantenan di Star Promotions. Nos di 
AWEMainta ta desea srta. Tracy Nicolaas lo mihor y ohala e bin cu un titulo pa Aruba. 

























































